Кўринмас кишанлар – МУНОСАБАТ\nЭркинлик бўлмаган шароитда яратилган аксарият асарлар истеъдоднинг эмас, қўрқув маҳсулидир. Унда муаллиф ниманидир ҳимоя қилмайди, аксинча, нимадандир ҳимояланишга уринади. Ана шундай муҳитни пайдо қилувчи энг муҳим сабаб цензурадир. Цензуранинг тури кўп: асар яратилгунгача бўлган цензура (бадиий кенгашларимиз буни қойиллатяпти, гарчи конституция тескарисини талаб қилса ҳам), асар яратилгандан кейинги цензура (муаллиф, муҳаррир ёки ташкилотчига “дакки” бериб қўйиш ва бошқа такрорламасликни “илтимос” қилиш), расмий цензура (ҳайриятки буниси бизда бекор қилинган), норасмий цензура (жамият ёки шахснинг ўз-ўзини цензуралаши), ташқи цензура (давлат ва жамият босими), ички цензура (оғзи куйган ёки оғзи куйганларни кўрганларнинг ўз-ўзини тийиши). Хуллас, цензуранинг тури кўп. Айримларини бирдан илғаб олиш қийин.\nАксариятимиз етарлича эътибор қаратмайдиган, аммо энг хавфли, илдиз отса суғуриб ташлаш бениҳоя қийин, ҳеч ким, ҳатто халқаро ташкилотлар ҳам ғинг дея олмайдиган, аммо исталган ижодкорни эзиб ташлашда фойдаланишга қулай цензура шакли ҳам бор. Бу цензурани жамият, аниқроғи оломон амалга оширади. Муҳими оломон ичидаги устамонлар уни йўналтириб турса кифоя. Унинг номи билан кимлар осилган, отилган, ёқилган, сургун қилинган, бадном этилган. Хўш, бу оломон нима қилади? Айтарли ҳеч нарса. Шунчаки бақириб туради: ватанфуруш, хоин, сотқин, халқ ва миллат душмани, миллий ва диний қадриятларимизни топтаётган нокас, ғарбпараст, руспараст ва ҳоказо, ҳоказо. Ана шу сўзлар қайта-қайта такрорлаб турилса кифоя. Тарихда худди шундай бўлиб келган. Бизда ҳозир шу борми йўқми? Бор, албатта! Оммавий маданиятга қарши курашамиз деб, оломон маданиятини яратиб қўйдик. Оломонда ақл ҳам, ахлоқ ҳам бўлмайди. Унда фақат тенденция бўлади. Биргина қоида бор, ўзингдан аввалги нима айтган бўлса, шуни такрорла. Бақирса бақир, ханграса хангра, сўкса сўк. Индамай турмасанг бўлди. Қачондир Хамзани тошбўрон қилиб ўлдирган оломон, ҳозир интернетда кимларгадир лаънат тошларини отяпти. (Яхшиямки, виртуал оламда, реал ҳаётга кўчса нима бўлади? Кўчмаслигига кафолат борми ўзи?) Чора кўрилсин деб, талаб қилиб ҳукуматга ёзишади ҳам. Кимга чора кўриш? Ҳеч кимнинг бурнини қонатмаган, мол-мулкини тортиб олмаган бир қўшиқчи ёки актёр. Ёзувчи шоирларимиз одоб сақлаб туришибди, аниқроғи шундай туришга ўргантиб қўйилган. Акс ҳолда, уларнинг ҳам қанчаси ана шу тарзда оломон қилинарди. Ҳақ-ҳуқуқингни бузган амалдорга қарши нега ўша сўзларингни айтмайсан, номард дейдиган одам йўқ. Ички цензурани гуллатиб яшнатадиган бундан ортиқ маҳсулдор муҳит бормикан?! Қанча истеъдод ўз-ўзини тийиб, ўзини намойиш қилолмай чирийди, қанча гениал асарлар, фикрлар айтилмай қолади бу муҳитда! Тоталитар давлат ҳақида кўп гапирилади, лекин тоталитар жамиятлар ҳам бор. Уларда шахс хатти-ҳаракати жамоа томонидан норасмий шаклда мутлақ назорат қилинади. Ана шунақа тур жамиятга томон кетмаяпмизмикан, дея хавотирга тушади киши.\nБизга ёқмаган нарса бошқаларга ёқиши, биз эътиқод қилмаганга бошқалар эътиқод қилиши, дид масаласида тортишиб бўлмаслиги очиқ-ошкор ҳақиқат. Шуни қачон тан оламиз!? Бузғунчи ғояларга қарши кураш (бузғунчи ғоя – буни кайфиятингизга қараб таърифлаб олаверасиз), оммавий маданиятга қарши кураш каби шиорлар остида толерантлик, плюрализм унутилмоқда. Ваҳоланки, толерантлик ва плюрализмни миллий мафкурамизнинг асос ғояларидан бири деб қабул қилиб олганмиз. Боз устига, ана шу мафкурамизнинг мақсадларидан бири бузғунчи ғояларга қарши курашдир деймиз. Оломон бу мақсадни қойилмақом қилиб уддалаяпти. Миллий мафкурамиз деб китоб ёзганлар унда концентуал зиддият борлигини пайқамаган ёки толерантлик ва плюрализм ғоялари хўжакўрсинга киритиб қўйилган. Иккинчиси тўғрироққа ўхшаяпти.\nКес сўзингни, эй қалам, бас, мунча фарёдинг етар,\n← Уйдирилган дин ва Қуръондаги Дин (1)\nИнсонга муҳаббат →


Бугун Ингушетия пойтахти Магасдаги Россия Федерал хавфсизлик хизмати бошқармаси биноси ташқарисида портловчи моддалар ортилган юк машинаси портлади.\nМазкур ҳужум натижасида икки одам нобуд бўлди, камида 25 одам тан жароҳати олди.\nИнгушетия Соғлиқни Сақлаш вазирлигига кўра, Федерал хавфсизлик хизматининг Ингушетия бўлими директори Андрей Буских касалхонага ётқизилган. Магасдаги Федерал хавфсизлик хизмати бошқармаси биносида қутқариш ишлари давом этмоқда.\nМазкур ҳужум масъулиятини ҳозирча ҳеч ким ўз зиммасига олмади.


Мулкли, эркли, кўркли!\n– Ўҳ-ў, Тошкент тоза ўзгариб кетибди-ку,– деди дўстим Амин теваракка завқ билан алангларкан. – Анави баланд иморат биллурдан қурилганми дейман, жимир-жимир товланади-я... Манави кўприкка қаранглар, шаҳарнинг қоқ белида худди Алпомишнинг ёйидай ястаниб ётибди. Буни ҳам илгари ҳеч кўрмаганман.\nБиз ўтирган машина таранг тортилган тасмадек равон, кенг йўл бўйлаб елиб бормоқда. Ўнгу сўлда серҳашам, сержилва шаҳар. Орқа ўриндиқдаги Амин шўх боладай ирғишлайди. Мен таажжубланиб уни кузатаман. Кун сайин, соат сайин кўркига кўрк қўшилаётган пойтахт Аминни қанчалар ҳайратга чулғаган бўлса, кўришмаганимиздан бери буткул ўзгариб кетган дўстим ҳам мени шунчалар ҳангу манг қолдирган эди.\nАмин билан синфдошмиз. Уни сўнгги бор роппа-роса тўққиз йил аввал қишлоқдаги бир маъракада учратгандим. Чала куйган тарашадек бир чеккада мунғайиб турарди. Гап-сўзидан маълум бўлдики, Амин ўша кунлари қўшни юртларнинг биридан илиги қуриб қайтган экан.\n«Мўмай даромад излаб боргандим, – дея ҳасрат қилди у. – Лекин номардлар боплаб алдашди. Икки йил эзиб ишлатиб, кейин итдек ҳайдаб юборишди».\nЎша учрашувдан сўнг Аминни бошқа кўрмагандим. Мана, қаршимда турибди у! Қўрғошиндан қуйилгандай қорувли, бақувват, юз-кўзидан шиддат, ғайрат ёғилади. Уст-боши пўрим. Отаси – Худойназар бувамни пойтахт врачларига кўрсатиш учун олиб келибди.\nАмин билан қизғин суҳбатлашдик. Дўстим ўша аламли чет эл сафаридан сўнг фермерликка уннабди.\n– Аввалига 10 гектар ер олдим. Кейинги йил уни 25 гектарга етказдим. Шу кеча-кундузда 60 гектар ерим бор, – дейди Амин ғурурланиб. – Мана, отамнинг йўл-йўриғи, маслаҳатлари билан ишлаб юрибмиз-да.\nДарҳақиқат, Аминнинг отаси – Худойназар Чориев маслаҳат берса бергудек, ўргатса ўргатгудек оқсоқоллардан. Бир умр пахта пайкалидан чиқмаган инсон. Илгарилари «Худойназар биргад» деса, уни туман тугул, бутун вилоятда яхши танишарди. Чунки ҳар йили режа-мажбуриятларини дўндирадиган машҳур пахтакор эди-да. Аммо хирмонлари юксалган сайин Худойназар биргаднинг қадди букчайди, мадори кетди. Қуруқ мақтовлар, мажлисларда елкасига қоқиб, ўзгаларга намуна қилиб кўрсатишлар кунига ярамади. Кези келганда, даста-даста «Фахрий ёрлиқ»лар тандирига тутантириқ ҳам бўлмади. Чўнтак қуп-қуруқ, рўзғор эса катта. Худойназар биргад адолатсизлик олдида лол қотди. Лекин ноилож. Охир-оқибат, бир умрлик фидойи меҳнатлари эвазига бел оғриғи, бош оғриғини орттириб, амал-тақал билан пенсияга чиқди.\nМен Худойназар буванинг ўша серзаҳмат пахтакорлик даврини эслар эканман, бир аччиқ ҳақиқатни англаб етгандек бўлдим. Худойназар биргад ўз фожиасини ўша пайтлардаёқ тушуниб етган.\n«Болаларим, – деди бир куни у Амин иккимизни ёнига ўтқизиб. – Менга ўхшаб қора тупроққа қоришиб ўтманглар, ўқинглар, битта-биттадан устулнинг эгаси бўлинглар».\nҚарангки, машҳур пахтакор уқубатлардан қутулишнинг бирдан-бир йўли «устул эгаси», яъни амалдор бўлиш деб билган. Бу бежиз эмас, албатта. Чунки ўша давр муҳитида каззоб, юлғич амалдорларнинг ҳамиша ошиғи олчи, турмуши тўкин бўлган. Барча, ҳатто донгдор деҳқонлар ҳам уларга ҳавасманд қарашган.\nАммо Худойназар биргаднинг орзулари ушалмади. Мактабни туппа-тузук битирган бўлишига қарамай, ўғли Амин институтга, яъни амалдорлик ўқишига киролмади.\n...Туйқус хаёлимни дўстимнинг мобил телефони жиринглаб бузди. Амин шошилмай, қайроқтошдай аппаратини қулоғига тутди. Тута-тута, орқа ўриндиққа амалдорлардай ястаниб олди.\nУлар узоқ гаплашишди. Гоҳ у сўради, бу жавоб берди, гоҳ бу тушунтирди, у эса тинглади.\n– Ким билан гаплашдингиз? – деб сўрадим қизиқсиниб, ниҳоят дўстим телефонини қатлаб қўйгач.\n– Вилоят ҳокимлигидан, – деди Амин жилмайиб. – Ўғит масаласида бироз суҳбатлашдик. Уюшмадан ўғит олиш бизга анча қимматлик қилаяпти. Тўғридан-тўғри «Навоийазот» билан шартнома қилиш ниятидаман. Шу масалада таклифларимни қоғозга тушириб, ҳокимликка киритгандим. Раҳбарлар беэътибор қолдиришмабди. Келинг, ёрдам берамиз дейишди.\nАминга анграйиб қолдим. Оддий бир фермернинг вилоят миқёсидаги раҳбарлар билан бемалол гаплашиши, ўз фикрини уқтириши менга жуда ғалати туюлди. Беихтиёр олд ўриндиқда хаёлчан ўтирган қарияга юзландим.\n– Худойназар бува, сиз ҳам обкомдагилар билан бемалол гаплашармидингиз? Машҳур биргад эдингиз-ку?!\n– Йўғ-э, – деб юборди қария гўё қаршисида обком вакили пайдо бўлгандай чўчиб тушаркан. – Биз обком тугул, райком хизматчисининг олдида ҳам тек қотиб турганмиз, худди солдатдай. Ўзимизча гапириш қаёқда?! Сўраса жавоб берардик, буюрса «хўп» дердик.\nМен яна Аминга қарадим. Қарадиму шаҳарда юравериб, қишлоқ ҳаётидан анча узилиб қолганимни англаб етдим. Мана, қаршимда қишлоқ хўжалиги соҳасида олиб борилаётган туб ислоҳотларни ўзида мужассам этган тирик тимсол – дўстим Амин турибди! Донишмандларча юритилган сиёсат, ғамхўрлик, қаранг, кечагина қоқилиб-сурилиб юрган инсонни нақадар ўзгартирган! Бир пайтлар отаси унинг тўра бўлишини орзу қилган эди. Ахир ҳозир савлат ва виқорда қайси амалдордан кам дўстим Амин?!\n– Худойназар бува, – деб тағин гап қотдим қарияга. – Аминнинг амалдорликка ўқиёлмай қолгани чатоқ бўлди-да, юрарди ҳозир бир устулни эгалла-аб...\n– «Устул» дейсан-а, болам... Аминбой ҳозир оламжаҳон ернинг эгаси. Мулки борнинг эрки бор, эрки борнинг кўрки бор дейишган қадимгилар. Лекин, тўғрисини айтсам, боланинг бошини ота силагандан кўра юрт отаси силасин экан. Чунки чўққидаги инсон узоқни кўради, келажакни кўзлайди. Бизга ўхшаб оёғи остидагиларни кўрмай қолмайди, болам.\n– Худойназар бува, ўша машҳур пахтакорлик пайтингиз мулкдор бўлишни, ер эгаси бўлишни ҳеч хаёл қилганмисиз?\nҚария изтироб билан бош чайқади.\n– Э-э, қайда, болам пешонамизда бори шу экан деб ўтдик. Лекин... биров-ярим ўйлаганлар ҳам бор эди. Афсуски, уларнинг боши кулфатдан чиқмади. Ҳув, қизилқоқлик Исмоил гуррини эслайсанми?\nАлбатта эслайман. Раҳматли Исмоил ака шундоққина кўз ўнгимда турибди. Калтабўй, қош-мўйловлари ўқталган қиличдай, серғайрат бригадир эди. Дангал, дали-ғули бўлгани учун эл-улус унга «гурри» лақабини тиркаган. Исмоил гурри – Исмоил ака мажлисларнинг бирида ҳаммани ҳангу манг қилган. «Ўртоқлар, – дебди у гоҳ пастдагиларга, гоҳ юқорида ўтирган раҳбарларга кўз ташлаб. – Келинглар, Қизилқоқдан юз гектар ерни менга хатлаб беринглар. Шу дала менинг мулким бўлсин. Ҳам тирикчиликни қилай, ҳам ҳамқишлоқларимни боқай, давлатга ҳам фойдам тегсин».\nИсмоил гурри тилидан топди. Уни ўша йиғиндаёқ қўлларини орқасига қайириб олиб кетишди. Шўрлик қай гўрдаги авахталарда уч ой ётди. Сўроқ-терговдан боши чиқмади. Яхшиямки, қишлоқда бир-икки кайвони кишилар бор экан. Ўшалар кўргуликка лоқайд қараб турмай, Исмоил гуррини қутқариш илинжида югуриб-елишди. Тажрибали ҳуқуқшунослар билан маслаҳатлашиб, пойтахтдаги шифохоналарнинг биридан ҳужжат-хат тўғрилаб келишди. Исмоил гуррининг жинни эканига гувоҳлик берувчи ушбу бир парча қоғоз мулкталаб шўрликнинг жонига ора кирди. Ҳали ўз айбини тузукроқ англаб етмаган Исмоил гурри бир амаллаб қутулиб чиқди. Бироқ шу-шу, бечора ўнгланмади. Бригадирликдан ҳайдалди, маҳаллий раҳбарлар эътиборидан қолди. Ўтирса ўпоқ, турса сўпоқ дейдиганлар кўпайди. Охир-оқибат, Исмоил ака орадан уч йил ўтмай, чинакам руҳий хасталик касридан вафот этди.\n– Раҳматли жўрам, – деди Худойназар бува кўзи ёшланиб, – ўлими олдидан «Ё, худо, ерни эгасига берадиган элнинг эгасини бошимизга юбор» деб илтижо қилганди. Мазлумнинг дуоси ҳамиша ижобат-да. Яратганга шукур, аҳди улуғ, шаҳди улуғ Президентимиз бор. Худойим у кишининг доим юзини, йўлини ёруғ қилсин. Шу ёруғда биз ҳам манзилимизни кўзлаб юрайлик.\nШу пайт Аминнинг телефони тағин тилга кирди. Дўстим яна ким биландир жўшқин сўзлаша бошлади. Бу гал суҳбат аллақандай асбоб-ускуна ҳақида бўлди. Афтидан, Аминнинг режалари каттага ўхшайди. Қишлоғида қандайдир кичик корхона очмоқчи, шекилли. Гурунг оҳанги шунга монанд.\nМен унга ҳануз ҳайрат билан тикиламан. Тикиламану хаёлимда боягина Худойназар бува тилга олган ҳикматли ибора чарх уради: мулки борнинг эрки бор, эрки борнинг кўрки бор. Нақадар гўзал ҳақиқат! Бу ҳақиқат фермер дўстим Аминнинг юз-кўзида балқиб турибди. Аминнинг қиёфасидаги виқор, ўктамлик аслида унинг руҳида, онгида мавжланаётган куч-қудрат, шижоатдан дарак. Бу куч-қудрат, шижоат манбаи – ишонч! Ўз-ўзига, келажагига ишонч. Лекин Амин битта эмас. Бугун юртимизда минглаб аминлар ерга, мулкка эгалик нашидасидан масрур. Бунинг ҳаммаси Исмоил ака, Худойназар буваларнинг дуоси ижобат бўлганидан қутлуғ мужда!\nБугун мустақиллигимизнинг 21 йиллик қутлуғ тўйи арафасида турибмиз. Биз зафарлар, ютуқлар борасида сўз кетган чоғ кўпинча чиройига чирой қўшилаётган шаҳар-қишлоқларимиз, гуркираб ўсаётган иқтисодимиз, қурилаётган йўллар, иншоотлар ҳақида гапирамиз. Албатта, бундай бунёдкорликлар инкор этиб бўлмас ҳақиқат. Бироқ шу ўринда таъкидлаб ўтиш ўринлики, бугун мустақил, руҳий-маънавий қиёфаси янгича, ишонч-эътиқоди мустаҳкам бир авлод шаклланди. Мустақиллигимизнинг энг улкан, энг шарафли ютуғи ана шунда. Хоҳ қишлоқда, хоҳ шаҳарда бўлсин, бу авлод осмон тоқидаги камалакдек яққол кўзга ташланади: мулкли, эркли, кўркли!


Татаристон Москва князи Ўрда хони устидан 1480 йилда эришган ғалаба байрам қилинишига қарши чиқмоқда\n17 феврал 2020, Тошкент вақти: 05:37\nУградаги жангнинг тарихий реконструкцияси.\nТатаристон Давлат кенгаши Россия Давлат думасининг Угра дарёси соҳилидаги жанг якунланишини Умумроссия хотира куни сифатида эълон қилиш тўғрисидаги таклифига қаршилик билдирди. Мазкур таклиф Россия ҳукумати томонидан қўллаб-қувватланди ҳамда кузда Давлат думасида кўриб чиқилиши лозим.\n"Коммерсантъ" газетасининг ёзишича, Татаристон парламенти Россия Давлат думасининг мазкур таклифи татарлар ва руслар ўртасидаги муносабатларга салбий таъсир кўрсатиши мумкин деб ҳисоблайди. Шунингдек, Татаристон олимлари ҳужжатда кўрсатилганидай, мазкур жанг Россияни Ўрдадан мустақил қила олмаган, деб ҳисоблайдилар.\n1480 йилда Катта Ўрда хони Ахмадга қарши Москва князи Иван III қўшин тортиб келган эди. Россия мазкур жанг рус халқини мўғул-татар мустабидлигидан қутқарганини ва маркази Москва бўлган рус мустақил давлатининг пойдевори қўйилганини иддао қилмоқда.\nТатаристон Фанлар Академияси Тарих институти эса 1480 йилдаги жанг Россияни мустақил қилган эмас, аксинча рус ҳукумдорлари яна узоқ йиллар Ўрда хонларига товон тўлашда давом этган, деган хулосани эълон қилди.\nМутахассислар фикрича, Угра соҳилидаги жанг “руслар ва татарлар ўртасидаги зиддият сифатида талқин этилиши” мумкин, бу эса “Россиянинг асосини ташкил қилган икки халқ ўртасидаги муносабатларга салбий таъсир кўрсатиши” эҳтимол.


Россияликлар орасида Путин рейтинги ошмоқда\n“Левада маркази” жамиятшунослари Россия президенти Владимир Путиннинг давлат раҳбари мақомидаги фаолиятига баҳо беришни сўраб россияликларга мурожаат қилди. Айрим россияликлар Владимир Путиннинг халқаро саҳнадаги ютуқлари ва мамлакатнинг ҳарбий потенциалини оширганига эътибор қаратган бўлса, бошқалар давлат ичкарисидаги инсон ҳақлари билан боғлиқ вазият ёмонлашганини эътироф этди.\n2014 йилнинг август охирларида Москвада жойлашган “ЛЕВАДА-МАРКАЗ” тадқиқотчилари Россия раҳбари Владимир Путин фаолиятига баҳо беришни сўраб, оддий россияликларга мурожаат қилди.\nРоссиянинг 46 минтақасида ўтказилган сўровда қатнашганларнинг 30 фоизи Путин Россиянинг халқаро саҳнадаги обрўсини оширганига ишонишини билдирган.\nРеспондентларнинг 29 фоизи президент Путинни мамлакатда тартиб ўрнатган ва давлат ичкарисида сиёсий мувозанатни сақлаб турган шахс деб атаган. Шунингдек, 28 фоиз сўровда иштирок этган россиялик Владимир Путин Россия Қуролли кучлари жанговарлик қобилиятини оширганидан мамнун эканини билдириб, бу соҳада олиб борилган ислоҳотларни ижобий баҳолаган.\nЛЕВАДА ўтказган сўровдан аëн бўлишича¸ россияликларнинг 25 фоизи Путин ҳокимияти даврида эртанги кунга ишонч билан қаровчи ва вазият бунданда яхшиланишига ишонувчи оптимистга айланган. Сўров давомида Россия президенти ютуқлари сирасига мамлакатнинг иқтисодий тараққиёти (22%), МДҲ давлатлари билан ҳамкорлик ўрнатиш (17%), коррупция ва порахўрликка қарши кураш (13%) ва олигархлар яккаҳокимлигининг чекланиши (11%) кириши қайд этилди.\n“Левада-Марказ” социологлари олиб борган сўровга кўра, 35 фоиз россиялик Владимир Путиннинг Россия ичкарисидаги вазиятга таъсири ошганини эътироф қилган ва бу таҳлилчилар таъкидича¸ Путин рейтингининг ошганини кўрсатади. Жорий йилнинг феврал ойида Путиннинг бу соҳадаги кўрсаткичи атиги 16 фоизни ташкил этган эди.\nАйни пайтда, ижтимоий сўров Россияни 1999 йилдан буён бошқариб келаётган Владимир Путиннинг ахлоқ (2%), демократия (3%) ва россияликларнинг сиёсий ҳуқуқлари ҳимояси (4%) борасидаги рейтинги ўта пастлигини кўрсатди.\nСўровда иштирок этган россияликларнинг 16 фоизи Владимир Путин давлат раҳбари сифатида ҳеч қандай ютуққа эришмади, деган фикрни билдирган.\nШунингдек, респондентларнинг 39 фоизи Россия президенти кучишлатар тизим ходимлари, махфий хизмат, армия, Ички ишлар вазирлиги манфаатлари ҳимоясида эканига ишонишини билдирган. Жамиятшунослар олиб борган тадқиқотлари натижасида 14 фоиз респондент Владимир Путин “Россиянинг барча фуқаролари ҳуқуқлари ҳимояси билан шуғулланади”, деса, 30 фоизи у “олигархлар, банкирлар ва йирик тадбиркорлар манфаатларига хизмат қилиши”ни билдирган.\nСўнгги ижтимой сўров Владимир Путиннинг Россияда давлат раҳбари сифатида обрў-эътибори 2014 йилнинг ёз фаслидан бошлаб ошиб бораётганини яна бир бор тасдиқлади. Айни пайтда мустақил жамиятшунослар ижтимоий сўров хулосалари россияликларнинг ҳақиқий қарашларини акс эттиришига шубҳа билдирмоқдалар.\nСиёсатшунос ва журналист Евгения Альбац ижтимоий сўровлар Россияда жамоатчилик фикри эмас, балки “марказий телеканалларда кўрилган барча хабарларнинг ўзлаштирилиш даражасини” ўрганишдир, деган фикрни билдирди.


ҚОРАҚАЛПОҒИСТОНЛИК ИҚТИДОРЛИ ЁШЛАР - Ўзбекистон овози газетаси\nҚОРАҚАЛПОҒИСТОНЛИК ИҚТИДОРЛИ ЁШЛАР\nЎзХДП сафида бўлишни исташмоқда\nТурли соҳаларда ютуқларга эришиб, маррани баланд олаётган кўплаб ёшлар ЎзХДП сафига қўшилиш ниятини билдиришмоқда. Хўш, фаол ва зукко ёшлар нега айнан бизнинг партиямизни танламоқда?\nАбдикамал Заримбетов, Бердақ номидаги Қорақалпоқ давлат университети магистри, Навоий стипендияси соҳиби:\n— Оммавий ахборот воситалари орқали доимо ЎзХДП фаолиятини кузатиб бораман. Яқинда менда партия ҳақида кўпроқ маълумотга эга бўлиш истаги пайдо бўлди. Унинг дастури билан қайта танишар эканман, жамиятнинг барча қатламларига эркин ва тенг таълим олиш имкониятларини яратиш мақсадида илгари сураётган ғоялари эътиборимни тортди. Минтақалардаги демографик ўзгаришларни ҳисобга олган ҳолда, мактабгача, ўрта, ўрта-махсус ва олий таълим муассасаларини олдиндан барпо этиш амалиётини янада ривожлантириш, бепул ва имтиёзли тарзда фаолият кўрсатадиган мактабгача таълим давлат муассасалари тармоғини кенгайтириш каби вазифалар катта таассурот уйғотди.\nТаълим тизимига оид 20 дан ортиқ халқаро ва республика даражасидаги илмий-амалий конференцияларда ўз маърузаларим билан иштирок этдим. Таълимни ривожлантириш мамлакат тараққиётини юксалтиришда, халқнинг маданияти ва турмуш фаровонлигини оширишда муҳим аҳамиятга эга, деб ҳисоблайман. Таълим тизимида замонавий ислоҳотлар амалга оширилишини қўллаб-қувватлайман. Шунинг учун ЎзХДПни танладим.\nКелажакдаги мақсадим ўз соҳамни чуқур эгаллаб, етук мутахассис бўлиб етишишдир. Партиямиз таркибида иқтидорли ёшлар сафи янада кенгаяди, деган умиддаман.\nАлтинай Тлегенова, Бердақ номидаги Қорақалпоқ давлат университети талабаси, Республика фан олимпиадаси ғолиби:\n— 2014 йил тест имтиҳонларисиз олий таълим муассасасига ўқишга қабул қилиндим. Бизга шундай имкониятлар яратилган экан, улардан, албатта, фойдаланишимиз, ҳар томонлама фаоллигимизни кўрсатишимиз керак. Мен ҳам сиёсий билимларимни янада чуқурлаштириб, фуқаролик позициямни мустаҳкамламоқчиман. Шунинг учун мамлакатимизда фаолият кўрсатаётган сиёсий партиялардан бирига аъзо бўлишга аҳд қилдим. Ҳамма партия дастурлари билан танишиб чиқдим.\nМулкчиликнинг барча шаклларидаги корхона ва ташкилотларнинг эҳтиёжига кўра, кадрлар тайёрлаш, бунинг учун олий ўқув юртларига грантлар ажратилишини қўшимча рағбатлантириш таклифи ЎзХДП дастуридан ўрин олган экан. Имконияти чекланган болаларни махсус адабиёт ва қўлланмалар билан таъминлашни ўз ичига олган инклюзив таълимни янада ривожлантириш, соҳа ўқитувчиларига имтиёзлар жорий этиш, жисмоний имконияти чекланган талабаларнинг олий ўқув юртларида таълим олиш имтиёзларини кенгайтиришга қаратилган ғоялар ЎзХДПни танлашимга туртки бўлди.\nПарахат Қозоқбоев, Бердақ номидаги Қорақалпоқ давлат университети талабаси, Республика фан олимпиадаси ғолиби:\n— ЎзХДП ёшлар сиёсати билан боғлиқ кўплаб лойиҳаларни амалга оширмоқда. Масалан, «Коллеждан — корхонага», «Ёш сиёсатчи», «Агар мен депутат бўлсам», «Бугунги талаба — эртанги мутахассис» каби лойиҳалар йигит-қизлар ҳаётда ўз ўрнини топишида муҳим аҳамият касб этмоқда.\nЎтган йили «Ёш сиёсатчи» кўрик-танловининг Қорақалпоғистон Республика босқичида томошабин сифатида қатнашган эдим. Бу йил унда ўзим иштирок этдим. Танловда қатнашиш жараёнида партия ҳақида маълумотим янада бойиди. ЎзХДПга бўлган қизиқишим ортди. «Истиқбол» ёшлар қаноти қошидаги «Ёш сиёсатчилар» клуби аъзолари билан дўстлашдим, уларнинг сафида бўлишга қарор қилдим.


Тошкентда янги кўприк очилди. Машиналар қатнови яна тикланди\n12:29 / 25.03.2017\nТошкент метрополитенининг Новза метро бекати чорраҳасида барпо этилган янги автомобиль кўприги ва унинг остидан ўтувчи Муқимий кўчалари бўйлаб автомобиль ҳаракатланишига рухсат берилди. Бугун 25 март соат 12:00даги ҳолатга кўра, автомобиллар ҳаракатланмоқда. Ҳозирча, Бунёдкор шоҳ кўчасининг Чилонзор томондан келувчи йўналишида ҳаракат тикланмаган.\nЯнги олти қаторлик йўл ўтказгич узунлиги 900 метрни, эни 24 метрни ташкил этади. Унга параллел равишда иккита, ҳар бири 131,6 метрлик пиёдалар учун мўлжалланган томи ёпиқ ер усти кўприги ҳам барпо этилди. Пиёдаларга қулайлик сифатида уларга эскалатор ва лифт ҳам ўрнатилган.\nАввалроқ, Президент Шавкат Мирзиёев 25 март куни тушдан сўнг ушбу ҳудудда бажарилган ишлар билан танишиш мақсадида ташриф буюриши борасида маълумотлар борлиги ҳақида хабар қилинган эди.\nЭслатиб ўтамиз, Тошкент шаҳри ва меҳмонлари, шунингдек, кўприк теварак атрофида истиқомат қилувчи аҳолига хизмат қилувчи кўприкни фойдаланишга топшириш муддати 21 март – Наврўз кунига белгиланган эди. Бироқ, байрамдан бир неча кун аввал кўприк байрамда очилмаслиги аниқ бўлиб улгурди.


Бугун АГМК - "Истиқлол" баҳсидан олдидан матбуот анжумани бўлиб ўтади - Offside.uz – Offside'да бўлинг, офсайдда қолманг!\nБугун АГМК - "Истиқлол" баҳсидан олдидан матбуот анжумани бўлиб ўтади\nБугун Осиё Чемпионлар Лигаси иккинчи саралаш босқичи АГМК ҳамда "Истиқлол" жамоалари ўйини олдидан матбуот анжумани ўтказилади. Матбуот анжумани Тошкент шаҳридаги “Lotte” меҳмонхонасининг “Регистон” залида ташкиллаштирилади. Матбуот анжуманига 11:30да “Истиқлол” бош мураббийи Ҳаким Фузайлов ва жамоа сардори Фатҳулло Фатҳуллоев иштирок этса, соат 12:00дан бошлаб АГМК устози Миржалол Қосимов ва жамоанинг етакчи футболчиси Жасур Ҳасанов журналистлар саволларига жавоб қайтаради.\nБугунги ўйинолди машғулотлар Тошкент шаҳридаги “ЖАР” стадионида бўлиб ўтади. 11:00да АГМК машғулотларини бошласа, соат 16:00да “Истиқлол” расмий машғулотни ўтказади. Машғулотнинг дастлабки 15 дақиқаси ОАВ вакиллари учун очиқ.\n11/02, 08:45 0


ЎЗБЕКИСТОН ДХХ РАҲБАРИ ТОЖИКИСТОНГА ТАШРИФ БУЮРДИ\nЎзбекистон давлат хавфсизлик хизмати раиси Ихтиёр Абдуллаев бугун, 12 июнь куни ишчи ташриф билан Душанбега борди. Бу ҳақда Тожикистон миллий хавфсизлик давлат қўмитаси жамоатчилик билан алоқалар хизмати маълумотига таяниб “Халқ сўзи” онлайн хабар бермоқда.\nМанба берган хабарда қайд қилинишича, Ихтиёр Абдуллаевни пойтахт аэропортида Тожикистон миллий хавфсизлик давлат қўмитаси раиси Саймўмин Ятимов кутиб олган.\nИкки давлат махсус хизматлари раҳбарлари учрашув давомида терроризмга қарши кураш, давлат чегараларини муҳофаза қилиш, ўзаро ахборот алмашиш масалаларини муҳокама қиладилар. Якунда Ўзбекистон Давлат хавфсизлик хизмати ва Тожикистон Миллий хавфсизлик давлат қўмитаси ўртасида ҳамкорлик бўйича битим имзоланиши режалаштирилган.\nШунингдек, Ўзбекистон ДХХ раҳбари Роғун ГЭСи барпо этилаётган ҳудудга ташриф буюриши ва у ерда қурилиш ишларининг бориши билан танишиши ҳам кўзда тутилган.


Фарғонада хотинини калтаклаб ўлдирган эр қўлга олинди\n17 январ 2021, Тошкент вақти: 04:51\nФарғона вилоятининг Ўзбекистон туманида эри томонидан калтакланган аёл вафот этди.\nИчки ишлар вазирлигининг 10 март куни билдиришича, Ўзбекистон туманида яшовчи фуқаро Ш.Ғ., 9 март куни уйига маст ҳолда келган. У турмуш ўртоғи Г.Ғ.ни рашк қилиб, бош ва юз қисмларига уриб-тепиб жароҳат етказган.\n“Натижада Г.Ғ., касалхонага келтирилганида вафот этган. Ш.Ғ., эса ушланган. Ҳолат юзасидан жиноят иши қўзғатилиб, тергов ҳаракатлари олиб борилмоқда”, дейилади хабарда.


Ўзбекистонда касбий малакани ривожлантириш миллий тизими жорий этилади – Газета.uz\nЎзбекистонда касбий малакани ривожлантириш миллий тизими жорий этилади\nВазирлар Маҳкамасининг қарори билан касбий малака, билим ва кўникмаларни ривожлантириш миллий тизими жорий этилади.\nLotinchada 16 май 2019, 10:27 Иқтисодиёт\nЎзбекистонда Вазирлар Маҳкамасининг 2019 йил 13 майдаги қарори билан касбий малака, билим ва кўникмаларни ривожлантириш миллий тизими жорий этилади. Бунинг учун ДХШ шартларида касбга ўқитиш марказлари ташкил этилади, дея хабар бермоқда Norma.uz сайти.\nкасбга ўқитиш нодавлат марказларида (бундан кейин — касбга ўқитиш марказлари) банд бўлмаган аҳоли, айниқса, ёшларни касбга ўқитишни ташкил этиш;\nбилим ва кўникмаларни баҳолаш нодавлат марказлари (бундан кейин — билим ва кўникмаларни баҳолаш марказлари) фаолиятини ташкил қилиш;\nЎрта бўғин мутахассисларни тайёрлаш муддати — 2 йилгача, ишчи касблар бўйича кадрларни тайёрлаш муддати — 9 ойгача.\nТармоқ кенгашларининг вазифаси — касбий билим ва кўникмаларни баҳолаш ҳамда бериш имконини берадиган аниқ мутахассисликлар (касблар) бўйича касбий стандартларни ишлаб чиқиш.


20.05.20 11:00\tmsk\nЛенинград областининг мигрантлар ётоқхонасидаги ҳожатхона. 47news.ru сайти фотосурати\nЛенинград области, Ломоносов райони, Горелово посёлкаси ва Бошқирдистоннинг Салават районидаги мигрантлар учун ажратилган ётоқхоналарда коронавирус инфекцияси авж олгани аниқланган. Ушбу ётоқхоналарда Ўзбекистон ва Тожикистондан келган 60 нафар меҳнат мигрантида коронавирус қайд этилган.\nГорелове посёлкасининг Волхонск шоссеси, 4-уйда жойлашган ётоқхонадаги 60 нафар мигрантнинг ўн иккитасида коронавирус қайд этилган, деб хабар беради 47news нашри маҳаллий маъмурият маълумотига таянган ҳолда. Касалликка чалинганларнинг барчаси ёш йигитлар бўлгани учун касаллик симптомсиз кечмоқда.\nПолиция маълумотига кўра, бино қуршовга олинган, касалланган одамлар изоляция қилинган. Мазкур ҳолат ОАВ эътиборига тушгандан кейин, ушбу мигрантларни ишлатаётган «Марс» компанияси ётоқхонада дезинфекция ва ремонт ишларини бошлаган. Лекин журналистлар ремонтга қадар бинонинг аҳволини суратга олишга улгурганлар.\nЛенинград области Всеволожск райони, Новосергиевка посёлкасида ноқонуний фаолият юритаётган ётоқхонада коронавирусга чалинган 123 нафар мигрант ҳозирга келиб тузалиб кетган ва улар даъволанган дала госпитали ёпилган. Ленинград областида жами 2 133 та одам инфекцияга чалинган, 728 нафари тузалган, саккиз киши вафот этган.\nБошқирдистоннинг Салават районида эса Ўзбекистон ва Тожикистон фуқаролари орасида инфекция авж олган. Республика Соғлиқни сақлаш вазирлигининг хабарига кўра, 49 та мигрантда COVID-19 борлиги аниқланган.\n14 май куни «Башинформ» агентлиги иссиқхона хўжалигида ишлаётган 60 нафар ўзбекистонлик коронавирус сабаб карантинга олинганини хабар қилди. Уларнинг барчаси М-5 трассасида жойлашган ётоқхонада яшаган.\n12 май куни COVID-19 борлиги гумон қилинган учта шахс Месягутовск касалхонасининг инфекция бўлимига келтирилган. Уларнинг иккитасида касаллик аниқланган, дейди бўлим бош врачи Валерий Трофимов. Касаллар боксга жойлаштирилиб, даъволаш ишлари бошланган.\nСалават районидаги Малоязовск касалхонасининг бош врачи Айсылу Изместьева мазкур иссиқхонада ишлаган барча одамлар аниқланаётганини айтган.\nРоссияда сўнгги суткада 115 та одам коронавирусдан ўлган. Бу эпидемия бошлангандан бери энг юқори кўрсатгич ҳисобланади. Энг кўп ўлим (71) Москва шаҳрида қайд этилган. Россияда коронавирус эпидемияси бошлангандан бери 300 мингта одамда инфекция борлиги аниқланган.\nДунё бўйича коронавирусга чалинганлар нинг сони 5 миллион кишига яқинлашган, 324 мингта одам ўлган. Касалликка чалинганлар борасида АҚШ (1,5 млн), Россия ва Бразилия (иккисида 271 мингдан ортиқ) етакчилик қилмоқда. Коронавирусдан ўлганлар сони бўйича АҚШ (91,8 минг) биринчи, Буюк Британия (35,4 минг) иккинчи, Италия (32,1 минг) учинчи ўринни эгаллаган.\nUzbekistan Airways самолёти қирқ нафар россияликни Тошкентдан Петербургга етказиб қўйди\nСамарадаги лагерда яшаётган ўзбекистонликлар автобусларда ватанга олиб келинади


Қувайтлик фуқаро Зангиотадаги шифохонада вафот этди. Жасад 4 кундан бери яқинларига берилмаяпти | Qalampir.uz\nЖамият\t19 Октябрь 2020 11:27 16331\nКоронавирусга чалиниб, Зангиотадаги юқумли касалликларга ихтисослашган шифохонада даволанаётган қувайтлик 67 яшар фуқаро Салеҳ Дарвеш вафот этди. Бу ҳақда QALAMPIR.UZ манбаси хабар бермоқда.\n2003 йилдан буён Ўзбекистонда яшаб келаётган Салеҳ Дарвеш жорий йилнинг 6 октябрь куни тез ёрдам билан Зангиотадаги юқумли касалликларга ихтисослашган шифохонага олиб кетилган. Жорий йилнинг 15 октябрь куни вафот этган.\nМазкур ҳолатга аниқлик киритиш мақсадида QALAMPIR.UZ ўтган ҳафтанинг шанба куни Соғлиқни сақлаш вазирлиги Матбуот хизмати раҳбари Фурқат Санаев билан боғланди. Масъул бундан хабардор эмаслиги, ҳолат юзасидан Зангиота юқумли касалликлар шифохонаси маъмурияти билан боғлангани, беморнинг вафоти ҳақидаги маълумотлар тайёр бўлгач, хабар берилишини айтган эди. Шунингдек, у беморнинг қанд касали борлигини қўшимча қилди.\nҚувайтлик бемор Ўзбекистонда вафот этганига 4 кун, QALAMPIR.UZ унинг вафоти ҳақида ССВдан расмий маълумот сўраганига эса 2 кун тўлди. Аммо ҳамон на расмий маълумот берилди, на марҳумнинг жасади яқинларига топширилди. Унинг рафиқаси ҳамон турмуш ўртоғининг жасадини “морг”дан ололмай ҳалак.\nQALAMPIR.UZ марҳумнинг рафиқаси билан боғланди. У турмуш ўртоғи шифохонага олиб кетилаётганда МСКТ натижалари бўлгани, беморда икки тарафлама – чап тарафида 10, ўнг тарафида 15 фоиз пневмония аниқлангани, сатурацияси 91 га тушгани ва иситмалагани учун тез ёрдамга мурожаат қилинганини айтади.\nСалеҳ Дарвеш 2003 йилдан буён Ўзбекистонда яшаган. Оилали, икки қиз фарзанди бор. У Тошкентга дафн этилади. Бугун, 19 октябрь куни соат 11:30 ҳолатига кўра, унинг жасади ҳамон яқинларига берилмаган.\nМарҳум Тошкентга дафн этилади.\n06 Март 15:32 41605\n06 Март 21:35 41234\n06 Март 18:51 41062\n07 Март 15:35 30450\n06 Март 15:22 27597


29 июнь, 2020, 20:39\nТеглар:Хўжанд | Тожикистон | Истиқлол\n"Хўжанд" дарвозабони Маъмур Икромов "Истиқлол"га бой берилган ўйин ҳақида гапирди.\nТожикистон чемпионатининг 7-турида ҳамюртларимиз тўп сураётган “Хўжанд” клуби амалдаги чемпион – “Истиқлол”ни қабул қилди. Аммо бу сафарги тўқнашувда ҳам “Хўжанд” мағлубиятга учради – 1:3.\nЭътиборлиси, ўйиндаги дастлабки голни мезбонлар киритишди, яъни, ҳамюртимиз Санжар Рихсибоев томонидан ҳисоб очилганди. Бироқ шундан сўнг “Истиқлол” футболчилари уч марта жавоб қайтаришди.\nУшбу баҳсда “Хўжанд” сафида Маъмур Икромов, Сирож Ҳамроев ва Санжар Рихсибоев каби ўзбекистонлик ўйинчилар асосий таркибда майдонга тушишди.\nҲозирда “Хўжанд” клубининг асосий посбонига айланган Маъмур Икромов эса ушбу ўйиндаги мағлубиятнинг сабабини қуйидагича тушунтирди:\n- Афсуски, ютқазиб қўйдик. Лекин ўйинни яхши бошлагандик ва 1:0 ҳисобида олдинда бораётгандик. Биринчи бўлим тенг курашлар остида кечди. Танаффусгача рақиб ҳисобни тенглаштирди. Иккинчи голда эса бироз хатога йўл қўйдим. Олдинга чиқиб кетган эканман, рақиб футболчиси тўпни устимдан ташлаб қўйди, сакрасам ҳам қўлим етмади.\nБу учрашувда ғалаба қозонишни жуда хоҳлагандик. “Истиқлол”ни ютса бўлади, улар ҳам бизга ўхшаган жамоа. Лекин ҳакамлар “Истиқлол”га бироз ён босишар экан. Масалан, Ўзбекистонда ҳам ҳакамлар етакчи клубларга бироз ён босишади-ку, бу ерда ҳам шунақа. Умуман айтганда, ўйин давомида мувозанатни йўқотганимиз учун голларни ўтказиб юбордик ва мағлубиятга учрадик, - деди Икромов.\nTogri aytgan bir xil saviya


Мирободлик кикбоксингчилар (фото)\n26 декабрь, 2016, 21:15\nТошкент шаҳрининг Миробод туманидаги 1-болалар ва ўсмирлар спорт мактабида кикбоксинг бўйича мусобақа бўлиб ўтди. Мусобақада 60 нафар бола иштирок этди. Спорт мактабида шу кеча кундузда 679 бола спортнинг 16 тури бўйича шуғулланмоқда.\n— Бундай турнирлар спортчи болаларни тоблайди. Арена ва рақибини ҳис қилишга ёрдам беради. Айниқса, республика ва халқаро миқёсидаги мусобақаларга руҳий ҳам жисмоний жиҳатдан яхши иштирок этиш учун спортчиларда дастлабки кўникмаларни шакиллантиришга хизмат қилади, — дейди кикбоксинг тўгараги раҳбари Ўрол Турсунов, — Спортга қадам қўйганига бир ой ҳам бўлмаган кичик ёшдаги болаларнинг иштироки мени жуда қувонтирди. Келажакда улардан жаҳон чемпионлари чиқишига умид қиламиз.\nМусобақа якунида ғолиб ва совриндорларга диплом ва медаллар тақдим этилди.


Давлат харажатлари даромадлардан кўп: Ўзбекистон бюджетининг бир кунлик тушум ва чиқимлари маълум қилинди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:43 - Давлат харажатлари даромадлардан кўп: Ўзбекистон бюджетининг бир кунлик тушум ва чиқимлари маълум қилинди\nБир кунлик бюджет харажатлари даромад ва тушумлардан юқори миқдорда эқанлиги қайд этилибди, демак, аҳволимиз ДАБДАЛА эканлиги яна бир марта исботланибди.\nБуни “Ҳаракат” Агентлиги эмас, Молия Вазирлиги хабар қилди: 3 май куни Ўзбекистон бюджетининг даромад ва тушумлари 575,8 млрд сўмни, харажатлари 1 трлн 77 млрд сўмни ташкил этибди. Хўш, бунга ни ма дейсиз, ҳурматли ўқувчиларимиз?\nҚайд этилишича, ушбу санада бюджет буюртмачилари томонидан амалга оширилган электрон давлат харидлари учун 5 минг 812та шартнома тузилган ва харидларга 60 млрд 746 млн сўм сарфланган.\nХусусан, 22,4 млрд сўм жиҳозлар, транспорт воситалари ва асбоб-ускуналарга, 9,2 млрд сўм товар-моддий захираларга йўналтирилган. 18 млрд сўмдан зиёд маблағга эса кийим-кечак, дори-дармон, тиббиёт воситалари ва бошқа маҳсулотлар харид қилинган.\nАввалроқ, 16 апрел кунги бюджет даромад ва харажатлари миқдори маълум қилинганди. Ўтган ой ўртасидаги тушумлар 936 млрд 5 млн сўмни, харажатлар эса 1 трлн 338 млрд 500 млн сўмни ташкил этганди.\nШу билан бирга, 6 апрелдаги даромад ва тушумлар 299,5 млрд сўмни, харажатлар 701,8 млрд сўмни ташкил қилгани ҳам билдирилганди.\nЭслатиб ўтамиз, жорий йилнинг дастлабки 3 ойида республика ялпи ички маҳсулоти 3 фоизга ошиб, 128,6 трлн сўмни ташкил этибди. 2020 йилда эса бу кўрсаткич 110,5 трлн сўм бўлган экан.\n2021 йил якуни бўйича республика консолидациялашган бюджет даромадлари 178,7 трлн сўмни, харажатлари 216,2 триллион сўмни ташкил этиши ПРОГНОЗ ҚИЛИНМОҚДА. Демак, бу йилги бюджет тақчиллиги 37,5 триллион сўм бўлиши керак.\nМолия Вазирлиги эълон қилган хабарларда бу каби АҲМОҚОНА рақамлар тиқилиб ётибди. Мана аҳволимиз қанақалигини, шу хабарларданоқ тушунаверинг.\nҲурматли ўқувчиларимиз, сиз булар ҳақида қанақа фикрдасиз? Айтинг шуларни!\nАхир, бошқа рақамларда ҳам аҳволимиз дабдала эканлиги кўриниб турибди, холос!!!


ЎЗБЕКИСТОН РЕСПУБЛИКАСИ ОЛИЙ СУДИЕТТИ ЙИЛДАН СЎНГ АДОЛАТ ҚАРОР ТОПДИ from\nЕТТИ ЙИЛДАН СЎНГ АДОЛАТ ҚАРОР ТОПДИ\nҲаётда ҳар бир инсон ҳалол меҳнати, касбига садоқати ҳамда эзгу ва савоб ишлари билан қадр топади, обрў-эътибор орттиради. Айниқса, ўқитувчи, устоз, деган ном нақадар шарафли, шу билан бирга фақат ва фақат фидойиликни талаб қиладиган касбдир.\nМен ҳам 2002 йилда Фарғона давлат университетининг тарих факультетини тамомлагач, устозларимдек ёш авлод камолоти йўлида фидоийлик билан меҳнат қилишни дилимга туккандим. Шу мақсадда туманимиздаги 49-умумтаълим мактабида ўқитувчилик фаолиятимни бошладим. Кейинчалик, 2004 йилда менинг номзодим мактаб директорлигига лойиқ топилди.\nШундан сўнг таълим-тарбия сифатини янада ошириш, шу орқали мактаб нуфузини юксалтириш борасида педагогик жамоа ва ота-оналар билан бамаслаҳат иш юритдим. Бу меҳнатларим эвазига эса, 2009 йилда Ўзбекистон Республикаси Халқ таълими аълочиси унвонига сазовор бўлдим. Бироқ….\nБироқ 2011 йил декабрь ойида фуқаро Саминжон Маражабовнинг «шарофати» туфайли бошимга жиддий ташвиш тушди. Гап шундаки, С. Маражабов 2005 йилдан 2011 йил октябрь ойига қадар энг кам ойлик иш ҳақи миқдорида ижара ҳақи тўлаш шарти билан мактабимизга қарашли савдо дўконидан фойдаланиб келаётганди.\n2011 йил ноябрь ойида эса, унга мактаб тамаддихонаси озиқ-овқат ва ноозиқ-овқат маҳсулотлари сотиш учун ижарага берилди.\nТамаддихона дўконга нисбатан анча катта эканлиги ва савдо ҳажми ҳам шунга яраша кўпроқ бўлгани боис ижарачи мактабимизга энг кам ойлик иш ҳақининг ўн баравари миқдорида ҳақ тўлаши керак эди.\nБу ҳолат ижара шартномаси ва мактаб педагогик кенгашининг 2011 йил 10 ноябрдаги 2-сонли баённомасида ўз ифодасини топган. Аммо энг кам ойлик иш ҳақининг ўн баравари миқдорида ижара ҳақи тўлаш С. Маражабовга маъқул келмай, у 2011 йил декабрь ойининг бошида ҳуқуқни муҳофаза қилувчи идорага шикоят қилган. Аммо биз бундан бехабар бўлганмиз.\nБуни қарангки, С. Маражабов 2011 йил 15 декабрь куни 500 000 сўм нақд пулни ижара ҳақи ҳисобидан менга берди. Бироқ тегишли идора ходимлари мен бу пулни гўёки пора тариқасида олаётганлигимда айблашди. Негаки, С. Маражабовнинг аризасига биноан тезкор тадбир уюштирилган экан. Оқибатда, менга нисбатан Жиноят кодексининг 210-моддаси 3-қисми «б»-банди билан жиноят иши қўзғатилди.\nБундан ташқари тезкор тадбирдан сўнг Молия вазирлигининг Фарғона вилоят назорат тафтиш бошқармаси мутахассислари томонидан мактабимизда текшириш ҳам бошланган. Пировардида, текшириш хулосаси асосида менга Жиноят кодексининг яна бир қатор моддалари билан ҳам айблов эълон қилинди. Натижада жиноят ишлари бўйича Қўқон шаҳар судининг 2012 йил 28 майдаги ҳукмига биноан, Жиноят кодексининг 167-моддаси 2-қисми “б”, “в”, “г”-бандлари, 206-моддаси 2-қисми «в»-банди, 209-моддаси 2-қисми «а»-банди билан айбдор деб топилиб, кодекснинг 57 ва 59-моддалари тартибида 3 йил муддатга моддий жавобгарлик ва мансабдорлик лавозимларида ишлаш ҳуқуқидан маҳрум қилиш ҳамда ҳар ойлик иш ҳақининг 20 фоизини давлат даромадига ушлаб қолган ҳолда 3 йил ахлоқ тузатиш ишлари жазосига тортилдим. Шу боис иш фаолиятимни оддий ўқитувчи сифатида давом эттирдим.\nКейинчалик, яъни 2013 йил август ойида жиноят ишлари бўйича Ўзбекистон туман суди томонидан Жиноят кодексининг 45-моддаси (муайян ҳуқуқдан маҳрум қилиш) асосида қўшимча равишда тайинланган 3 йил муддатга моддий жавобгарлик ва мансабдорлик лавозимларида ишлаш ҳуқуқидан маҳрум қилиш жазоси олиб ташланди ҳамда судланганлик ҳолатим тугалланди. Чунки Жиноят кодексининг 78-моддаси «в»-бандида жарима жазоси ижро этилган кундан кейин, шунингдек, муайян ҳуқуқдан маҳрум қилиш ёки ахлоқ тузатиш ишлари жазолари ўталганидан кейин бир йил ўтгач, шахснинг судланганлик ҳолати тугалланиши белгиланган.\nПировардида 2013 йил 10 октябрда яна мактаб директори лавозимига тайинландим. Энг муҳими, аввалгидек эзгу мақсадим йўлида, яъни педагогик жамоанинг бошини қовуштириб, ёшларни комиллик сари етаклашда давом этдим.\nШуни эътироф этмоқчиманки, Президентимиз Шавкат Мирзиёевнинг Ўзбекистон Республикаси Конституцияси қабул қилинганининг 26 йиллигига бағишланган тантанали маросимдаги маърузасида «Бугунги кунда юртимизда инсон ҳуқуқ ва эркинликларини қонуний ҳимоя қилиш бўйича салмоқли ишлар қилинмоқда. Жумладан, шахсни айблашда қонунга зид усулда олинган маълумотлардан далил сифатида фойдаланганлик учун қатъий жавобгарлик белгиланди. Фурсатдан фойдаланиб, яна бир бор такрорлайман: судьянинг онгида — адолат, тилида — ҳақиқат, дилида — поклик ҳукмрон бўлиши керак» дея таъкидлаган фикрларидан руҳий қувват олиб, ҳимоячим Б. Тиллабоев билан бирга жиноят ишлари бўйича Фарғона вилоят судига кассация шикоятини бердик.\nКассация суди мажлисида менинг айбсиз эканлигим тўлиқ ўз исботини топди. Бинобарин, суд 2019 йил 24 январдаги ажрими билан жиноят ишлари бўйича Қўқон шаҳар судининг 2012 йил 28 майдаги ҳукмини бекор қилиб, мени оқлади. Яъни жиноят ишлари бўйича Фарғона вилоят суди 7 йилдан сўнг адолатни юзага чиқариб, мен ва оиламнинг шаънини ҳимоя қилди, қўни-қўшни, маҳалла-кўй, қариндош-уруғ, ҳамкасбларим ва ёру дўстларим олдида юзим ёруғ бўлди.\nДавлатимиз раҳбари Олий Мажлисга йўллаган Мурожаатномасида 2019 йилнинг ўзида 859 нафар фуқарога нисбатан оқлов ҳукми чиқарилганини таъкидлаганида ана шу инсонлар орасида ўзим ҳам борлигим учун жуда тўлқинланиб кетдим. Бинобарин, Президентимиздан беҳад миннатдорман.\n49-умумтаълим мактаби директори,\nхалқ таълими аълочиси


душанба, 2015 Апрел 20 Мухлиса\nЮз териси тиниқлиги\nдушанба, 2015 Апрел 13 Мухлиса\nЮз терисининг салқиб, оқариб қолиши асосан авитаминоз - яъни организмга витаминлар етишмаслиги натижасида юз беради. Бу асосан қиш ва баҳор фаслларига тўғри келади. Агар юзингиз ранги тиниқ, шафтоли гули сингари майин бўлишини истасангиз, витаминларга бой маҳсулотларни истеъмол қилинг. Бу маҳсулотлар организмда қон алмашиниш жараёнини яхшилаб, юз рангига ижобий таъсир кўрсатади.\nНиқоблардан тўғри фойдаланиш\nпайшанба, 2015 Апрел 02 Лола\nБаъзан юзимизга иштаҳа билан қўйган ниқобимиз яхши натижа бермаса, ҳафсаламиз пир бўлади. Ҳаттоки, буни тавсия қилган одамдан ранжиб ҳам қўямиз. Лекин, билмаймизки, ниқоблардан фойдаланишни ҳам ўз тартиб-қоидалари мавжуд. Уларни ҳисобга олган ҳолда юзимизни парвариш қилсак, ниқоблар биз кутган натижани беради.\nжума, 2015 Март 27 Мухлиса\nҲуснбузарлар ёғ-тук йўлларининг бекилиши натижасида вужудга келади. Бу теридаги ёғ ва нотекис ўлик қатламлар миқдорининг ортиши сабабли содир бўлади. Бундай шароитлар эса ҳуснбузарларни келтириб чиқарувчи бактерияларнинг кўпайиши учун жуда қулайдир.\n5 босқичли юз парвариши\nпайшанба, 2015 Март 19 Мухлиса\nЎлкамизга фасллар келинчаги баҳор кириб келди. Баҳор фасли уйғониш ва гўзаллик фасли. Борлиқ қайтадан уйғониб, ўз-ўзига оро беришга киришади. Теварак атроф яшил либосини кийиб, инсон кўзини янада қувнатиб, гулларга бурканади. Қуёш ер юзини янада кучлироқ қиздириб, борлиққа ўз нурларини сочади. Шу билан бирга, биз аёллар кўнглига енгил ташвиш ҳам солади. Қуёш нурлари юзимизга ўз соясини солиб доғ туширади ва сепкилларни бўрттиради. Лекин бу биз учун муаммо эмас. Юзимизни тўғри парвариш қилиб ўз муаммоларимизнинг ечимини топишимиз мумкин...\nЮз териси турини тўғри аниқлаш\nчоршанба, 2015 Март 18 Мухлиса


Қулайлик, имконият, имтиёз\nФармонга мувофиқ 18 турдаги маълумот ва ҳужжатнинг аҳоли ҳамда тадбиркорлардан талаб қилиниши бекор қилинди.\nФармон билан 2021 йил 1 июндан давлат хизматлари кўрсатиш ва ортиқча тартиб-таомилларни қисқартириш бўйича қуйидаги енгилликлар яратилмоқда:\n— 7 та турдаги фуқаролик ҳолати далолатномаларини (туғилиш, никоҳ тузилганлиги, никоҳдан ажралиш, ўлим, исм ва фамилияни ўзгартириш, оталикни белгилаш ҳамда фарзандликка олишни) қайд этиш;\n— никоҳланувчи шахсларни тиббий кўрикдан ўтказиш;\n— хорижга чиқиш биометрик паспортини расмийлаштириш экстерриториал тамойил асосида амалга оширилади.\nБаҳодир ҚОБИЛОВ, Бош прокуратура ҳузуридаги Департаментнинг Наманган шаҳар бўлими суриштирувчиси.\nPrevious 800 ақш доллари — ишга киришга\nNext Ноқонуний тадбиркор


ХАЛЫҚ БАНКИ ХАЛЫҚ УШЫН ЖӘНЕ БИР ЗАМАНАГӨЙ ХЫЗМЕТ ТҮРИН ЕНГИЗДИ\nBas bet / Жамият / ХАЛЫҚ БАНКИ ХАЛЫҚ УШЫН ЖӘНЕ БИР ЗАМАНАГӨЙ ХЫЗМЕТ ТҮРИН ЕНГИЗДИ\nЕнди өзиңизге ҳәм жақынларыңызға Халық банки тәрепинен берилген Uzcard картаңызды «XALQ MOBILE» бағдарламасы арқалы қолайлы басқарыў имканияты жаратылды. Усы бағдарламадан пайдаланыў ушын Сизиң картаңызда «SMS xabarnoma» хызмети қосылған болыўы зәрүр.\n«XALQ MOBILE» бағдарламасын телефоныңызға орнатып, картаңыздағы қаржыларды ҳеш бир қыйыншылықсыз толық басқарыў, басқа да карталарды бағдарламаға қосыў ҳәм оларды да басқарыў имканияты жаратылады. Бағдарлама арқалы төлемлерди әмелге асырыў ушын қандай да бир қосымша мағлыўматлар талап етилмейди.\nСондай-ақ, бағдарламаға жалғанған карталарыңыздың тарийхын, пул түсимлери менен оның жумсалыўын бақлап барыўыңыз мүмкин. Халық банки кредиторлары кредиттиң қалдық суммаларын бақлап барыў ҳәм ағымдағы ай ушын қарыздарлықты онлайн түрде төлеў имканиятына ийе.\nБағдарлама арқалы төлемлерди әмелге асырыў ушын қандай да бир мағлыўматлар талап етилмейди.\nБағдарлама жәрдеминде банкте сақланып атырған аманатлар менен қорлар ҳаққында мағлыўматларды көриў және есапланған үстеме ҳақы муғдарларын қадағалап барыў мүмкин. Жыйналып барылатуғын пенсия тәмийнаты системасы қатнасыўшыларына айлық түсимлер, ықтиярлы ҳәм қосымша үстемелер муғдары туўралы исенимли мағлыўмат алып турыў имканияты жаратылған.\nЖаңадан жаратылған бағдарлама мобил телефонлардың есабын толтырыў, интернет провайдер хызметлерин ҳәм басқа да төлемлерди өз ўақтында исенимли әмелге асырыўды тәмийинлейди.\nЖуўмақлап айтқанда «XALQ MOBILE» бағдарламасы жәрдеминде ўақтыңыз бенен пулыңызды үнемлейсиз.\nУсы Мобил қосымшаны Play Market тен жүклеп алыўыңыз мүмкин.\nSa'ne: 28.03.2018 09:53, 1966 ma'rte ko'rip shi'g'i'ldi'


Исмингиздан айланай... » Зарафшон Газетаси\nИсмингиздан айланай... Маданият\n02 ноябр 2017 12:30\nЯқинда бир танишимизнинг келини қиз фарзандли бўлибди. Чақалоққа узоқ умр тиларканмиз, унинг исми кўпчилик қатори менинг ҳам ҳайратимга сабаб бўлди. "Ишаниой!" деб эркалатди жажжи гўдакни онаси бағрига босиб. Ҳинд сериалининг қаҳрамонига ҳавас қилибди бу оила.\n– Ўзимизда ҳам чиройли исмлар кўп-ку ахир? – кўнглимдагиларни яширолмадим.\n– Келиним ҳомиладор пайти шунақа ният қилган экан, раъйини қайтармайлик, дедик-да, – жавоб берди онахон.\nАлбатта, исм қўйишдан тортиб оиладаги жуда кўп масалалар шахсий иш. Аммо кейинги пайтларда антиқа исм қўйишда ёш оилалар баҳсга киришиб кетгандай, назаримда. Амаль, Имран, Амалья, Сафра – қанчалик кўп жарангласа, шунча яхши.\nБир куни таксида ўтирган ёш она қизалоғини "Жассика, жим ўтир!", дея койиди.\n– Жассика, бу қизалоқнинг исми Жассиками? Унинг маъноси нима? – ажабланиб сўрадим.\n– Жассика – машҳур Ҳолливуд юлдузи-ку, – дея менинг билимсизлигимдан озорлангандай жавоб берди она.\nДарвоқе, бундан анча йиллар аввал бир қўшнимиз ўғлининг исмини корейсларнинг сериалидан илҳомланиб, "Жумонг" деб қўйганди. Яқинда уни учратиб қолдим. Жумонгбек яхшими, деб сўраганимда "Болалар мазах қилавергач, исмини алмаштиришимизга тўғри келди", деб қолди.\nЖумонгнинг онасига хавотир аралаш қараб турдим. Ишқилиб, ота-она бу сафар бошқа сериалдан таъсирланмабдимикан? Йўқ, ҳартугул улар фарзандига ўзбекона исмни муносиб кўришибди.\nҚизиқ, жажжи қизалоқ Ишани кейинчалик исмини тенгдошларига нима деб изоҳлар экан? Ахир, ушбу сериал ҳам бир кун унут бўлади-ку.\n"Менинг саволимга ким жавоб беради?"\nФарзандга исмни ким қўйгани маъқул?\nСаводсизликка давр айбдорми


Тожикистон жаҳон уран бозорида фаоллашмоқчи\n05 июл 2022, Тошкент вақти: 05:54\nТожикистон президенти Имомали Раҳмон мамлакатда мавжуд уран захираларидан фойдаланиш ва бунинг учун тегишли қонуний база яратиш юзасидан тегишли идораларга топшириқ берди.\nУ мамлакат парламентига йиллик ҳисоботида жаҳондаги уран захираларининг 13-14 фоизи Тожикистонда жойлашгани ва бу захиралардан фойдаланишга доир дастур ишлаб чиқиш борасида сўз очди.\nТожикистон раҳбарининг топшириғига кўра, дастур ишлаб чиқиш учун ҳукумат ишчи гуруҳи ташкил этилди.\n“Бу ишчи гуруҳнинг асосий мақсади, аввало, уран захираларини аниқлаш ва ундан фойланишга доир дастур ишлаб чиқишдан иборат. Мамлакатимизда уранни қайта ишлаш заводи бор. Шўролар даврида бу завод йилига 1 миллион тоннадан ортиқ хомашёни қайта ишлаб, ундан уран оксиди олар эди”,- деди Тожикистон атом энергияси агентлиги раиси Ўлмас Мирсаидов.\nУнинг билдиришича, совет даврида уран Сўғд вилоятининг Тобошар, Адрасман туманларида қазиб олинган. Ҳозирги кунда бу ҳудудларда қайта ишланган урандан қолган минглаб тонна чиқинди сақланмоқда.\n“Ҳозир жаҳон бозорида уран нархи жуда қимматлигини назарга олган ҳолда биз шу чиқиндилардан фойдаланиш йўлларини ҳам ахтармоқдамиз”,- деди Ўлмас Мирсаидов.\nАгентлик раҳбари Тожикистоннинг амалдаги қонунларига кўра, уран фақат давлатга тегишли заводларда қайта ишланиши кераклигини, аммо зарурат туғилса, қонунга ўзгартиш киритиб, қайта ишлаш соҳасига хорижий сармоядорларни ҳам жалб этиш зарурлигини айтди.\n“Россиянинг бир қанча компаниялари Тожикистонга бу борада ҳамкорликни йўлга қўйиш таклифи билан мурожаат этган. Лекин ҳозирча биз, аввало, ўзимизда мавжуд уран захиралари миқдорини аниқлашимиз, шундан сўнггина ҳамкорлик борасида келишиб олишимиз керак”,- деди Ўлмас Мирсаидов.\nСовет даврида Тожикистон урани Сўғд вилоятининг Чкаловск шаҳридаги “Востокредмет” заводида қайта ишланарди. Аммо хомашё йўқлиги сабабли завод 1991 йилдан бери ишламайди.


Душанбе транзит юк қамали тўғрисида икки хил гапирмоқда\nТожикистоннинг ЕХҲТдаги вакили Нуриддин Шамсов бу халқаро ташкилотдан яна Тошкент жорий қилган транспорт қамалини ҳал қилиб беришни сўради. Айни пайтда Тожикистон темир йўллари ширкати масъуллари бу муаммо аллақачон ҳал бўлганини айтмоқдалар.\nЕвропада хавфсизлик ва ҳамкорлик ташкилотининг куни кеча Венада ўтказилган халқаро анжуманида чиқиш қилган Тожикистон вакили Нуриддин Шамсов ўз давлати ҳозирга қадар юк транзити масаласида Ўзбекистон томонидан сиқувга олинаётганини гапирди.\n“Агар бу қамал Ўзбекистон томонидан шу тариқа давом эттирилаверса, Тожикистонга катта иқтисодий зарарлар етказиш билан бир қаторда минтақа иқтисодиёти ва хавфсизлигига ҳам ўз салбий таъсирини кўрсатиши табиий”, дея таъкидлади Тожикистоннинг ЕХҲТдаги вакили Нуриддин Шамсов.\nШуни назарга олган ҳолда, тожик расмийси Шамсов ЕХҲТга раислик қилаётган Қозоғистон мавжуд муаммони адолатли ва ўз вақтида ҳал қилиш учун Ўзбекистонга адолатпарвар гуруҳини юбориши зарурлигини уқтирган.\nШамсов жаноблари мулоҳазасича, расмий Тошкент Роғун ГЭСи қурилишини истамаётгани ортидан йил бошидан буён Тожикистонни иқтисодий қамал қилишга бел боғлаган, шу боис Тожикистонга тегишли юк вагонлари ойлаб Ўзбекистон темир йўлларида қолиб кетаяпти ва бу ўз навбатида мамлакат иқтисодиётини фалажлантираяпти.\nЭслатиб ўтамиз, Тожикистонга тегишли юк вагонлари Ўзбекистон ҳудудида асоссиз ушланиб қолинаётгани ҳақидаги маълумотлар илк бор шу йил феврал ойида тожик расмийлари томонидан эълон қилинган эди.\nЎтган шу давр ичида Тожикистон ҳукуматининг юқори мартабали шахслари Ўзбекистон тожикларни иқтисодий қамал қилаётганинидан жуда кўплаб марта шикоят қилдилар.\nЖумладан, биргина ЕХХТга Тожикистон томонидан шунинг билан тўртинчи марта мурожаат қилинишидир.\nАйни пайтда Тожикистон темир йўллари ширкати масъуллари юк транзити муаммоси аллақачон ҳал қилинганини ва Тожикистоннинг ЕХҲТга бу галги мурожаатидан хабарсизликларини маълум қилишди.\nМазкур ширкат раиси ўринбосари Владимир Собкалов Ўзбекистон билан бу борада ҳеч қандай муаммо йўқлигини ва бундай мурожаатларга бундан буён зарурат қолмаганини таъкидлади.\n- Ҳаммаси аллақачон ҳал бўлган, вагонларимизнинг ҳаммасини қўйиб юборишаяпти, ҳеч ким йўлтўсарлик қилгани йўқ, - дея маълум қилди темир йўллар ширкати расмийси Собкалов.\nУнинг айтишича, Эрон томони Ўзбекистонни расмий огоҳлантирганидан сўнг юк транзити масалалари буткул ҳал бўлган.\nЭслатсак, Тожикистон жанубида Сангтўда-2 ГЭСини қураётган эронлик мутахассислар мазкур гидроиншоотни фойдаланишга топшириш муҳлатининг кечиктирилиши айнан юк вагонлари транзити муаммоси билан боғлиқ эканини билдирган эди.\nШундан сўнг расмий Теҳрон Ўзбекистон томонга мурожаат қилиб, агар у томон бу сиёсатини давом эттираверса, Эрон томони ҳам ҳар куни ўз ҳудуди орқали ўтаётган Ўзбекистонга тегишли 150 та юк вагонинининг йўлини тўсишга мажбур бўлишини таъкидлаган эди.\nТожикистон темир йўллари ширкати расмийси Собкалов жаноблари ўзбекистонлик ҳамкасблари билан доимий алоқада бўлиб, юк транзити билан боғлиқ муаммоларни ўрнида ҳал қилиб олаётганларини қўшимча қилди.\nАснода мустақил таҳлилчилар Ўзбекистон билан Тожикистон ўртасида юк транзити масаласи ўз ечимини топган бир пайтда Тожикистоннинг ЕХХТдаги вакили Нуриддин Шамсовнинг бу ўринсиз мурожаати қўшниларнинг шусиз ҳам ёмонлашган муносабатларига таъсир этмай қолмаслигини таъкидлашмоқда.\n- Ҳар ҳолда, давлатнинг турли идораларида Тожикистоннинг минтақа мамлакатлари, хусусан, Ўзбекистон билан алоқалари яхшиланишидан манфаатдор бўлмаган шахслар борлиги кузатилади. Шунинг учун улар бундай юқори минбарлардан фойдаланган ҳолда ўз мақсадларини амалга оширадилар, - дея мулоҳаза юритади мустақил таҳлилчи Шокиржон Ҳакимов.


Bepanthen Крем – Meducate.uz – Дорилар ҳақида маълумотлар ўзбек тилида\nHome Йўриқномалар Bepanthen Крем\n1 г крем қуйидагиларни сақлайди\nНофаол ингредиентлар: DL-пантолактон, феноксиэтанол, амфизол К, цетил спирти, стеарил спирти, ланолин (Е913), изопропилмиристат, пропиленгликоль (Е1520), тозаланган сув.\nЭмизиш даврида сут безларини мунтазам парвариш қилиш, сўрғичларнинг оғриқлилиги ёки ёриқларини даволашда қўлланилади.\nСиртга қўлланилади. Заруратга қараб крем кунига бир ёки кўп марта қўйилади.\nАллергик реакциялар: контакт ва аллергик дерматит, қичишиш, экзема, эритема, тошма, эшакеми, терининг таъсирланиши, пуфакли тошмалар кузатилиши мумкин.\nДекспентенол хатто юқори дозаларда ҳам яхши ўзлаштирилади ва токсик ҳисобланмайди.\nҲомиладорлик вақтида препаратни шифокор маслаҳати бўйича ишлатиш мумкин. Лактация даврида сўрғичларнинг ёриқларини даволашда эмизишдан олдин крем қолдиқларини тозалаш керак.\n30 г туба илова-варақаси билан бирга картон қутида жойланган.\nОлдинги мақолаAЦЦ® экстра 600 мг20.03.2018\nBepanthen Суртма20.03.2018Кейинги мақола


Шомуродов Австрияга келди!\n12 июль, 2021, 19:35\nКутилган онлар келди...\nА Сериянинг янги мавсумига тайёргарликни бошлаган “Женоа” дастлабки хорижий ўқув-машғулот йиғинини Австрияда ўтказадиган бўлди.\n12 июль куни генуялик футболчилар Австриянинг Нойштифт шаҳрига етиб келди. Ёзги тайёргарликнинг биринчи босқичи 24 июлга қадар шу ерда давом этади.\nБош мураббий Давиде Баллардини бу йиғинга Кевин Агудело, Лоренцо Андреначчи, Маттиа Бани, Микеле Бесо, Флавио Бьянки, Александр Букса, Андреа Камбьясо, Франческо Кассата, Габриэль Шарпантье, Лука Кьерико, Жандрей Читолина, Доменико Кришито, Лененнарт Чиборра, Андрееми Маттиа Дестроигрио, Лененнарт Чиборра, Джави Маттиа Дестрои , Филип Ягайло, Яя Каллон, Федерико Маркетти, Андреа Масиелло, Филиппо Мелегони, Маноло Портанова, Иван Радованович, Николо Ровелла, Лоренс Серпе, Эльдор Шомуродов каби асосий таркиб ўйинчиларини ва яна ёшлар жамоасидан ўзини кўрсатган бир неча футболчини жалб этган.\n“Женоа” машғулотлардан ташқари Австрияда “Штубай” ва “Ваккер Инсбрук” жамоалари билан синов-назорат учрашувида майдонга тушиши режалаштирилган.\nШомуродов “Штутгарт”га ўтмагани сабаби маълум бўлди\n“Спартак” бош директори Ўрунов қаерда тўп тепишини айтди!\nКучли бешлик трансферларида Шомуродов номи порлай бошлади!\nЎрунов “йўқолиб” қолди!\n“Тоттенхэм”да Шомуродовни кутган Моуриньо энди “Рома”дан Элдорни олишни талаб қилмоқда!\nПортугалиялик бош мураббий Ўруновга баҳо берди!\nЛегионерларимиз премьер-лига сари юришни бошлайди!\nШомуродов мутахассислар фикрини ўзгартирди!\nАбрамов ишонч билдирмаган тўпурар легионеримизни Европага сотишмоқчи!\nОстон Ўрунов Европа жамоаси таклифини рад этди!\nПандев Шомуродов йўқлигини билдирмайди\nТЕЗКОР ХАБАР Шомуродов Римга келди!


Совутгичларни сифатли таъмирлаш. Қиммат эмас. в Узбекистане | Server Service\nСовутгичларни сифатли таъмирлаш. Қиммат эмас.\nРўзғорда совутгич муҳим вазифа бажаради. У, айниқса, йилнинг совуқ мавсуми иссиқ мавсуми билан алмашганида алоҳида эътибор талаб қилади. Ташқари исий бошлаши билан совутгичга белгиланган ҳароратни ушлаб туриш қийинлашиб боради. Вақти келиб совутгич ўз вазифасини бажармаётганини пайқаймиз: у совутмай қўяди ёки, аксинча, ичидаги ҳамма нарса музга айланган бўлади.\nАлбатта, совутгичга бир нима бўлгани аниқ.\nСовутгични қаерда ишончли таъмирлатиш мумкин?\nServer Service компаниясига қўнғироқ қилинг! Усталаримизнинг билим ва малакаси – кўп йиллик тажриба натижаси. Биз ўз ишимизни севамиз ва доимо техниканинг бузилишига олиб келган қийинчиликларни енгишга ёрдам беришга тайёрмиз.\nАйнан уларнинг техникасини танлашингиз учун ишлаб чиқарувчилар ҳар сафар ўз маҳсулотларига бирор янгилик қўшади. Бу янгиликлар бизни у ёки бу муаммодан асраши керак. Электр энергиясини тежамкор истеъмол қилиш, қўшимча функциялар, чидамлилик. Буларнинг барчаси, албатта, ҳаётимизни енгиллаштиради, бироқ қурилма мураккаблашади.\nУсталарга эса электромеханика билан бир вақтда электротехника соҳасида ҳам билим керак бўлади. Агар барча ишлар меъёрий талабларга мос равишда олиб борилса, таъмирланган совутгич яна узоқ йиллар сизга хизмат қилади. Совутгичингизни тажрибасиз усталарга ишонманг!\nБизнинг ўзимизга хослигимиз нимада?\n-Биз совутгични таъмирлашга жиддий ёндашамиз, шунинг учун сиз бизнинг ҳаракатимиз учун эмас, натижа учун пул тўлайсиз.\n-Биз учун мурожаат қилган ҳамр бир мижоз муҳим!\n-Таъмирлаш якунида қурилма ишлаш ва қайта таъмирлатиш муддатини узайтириш борасида тавсиялар оласиз.\n-Биз ҳар бир амалга оширган ишимиз учун кафолат берамиз. Бу эса кафолат талони билан тасдиқланади.\n-Усталаримиз исталган мураккабликдаги зарарланган жойни бартараф этади.\n-Совутгичларни таъмирловчи усталарда қўшимча радиотехникага оид билимлар ҳам мавжуд.\n-Мутахассисларимиз фақат отвертка эмас, совутгичларни сифатли таъмирлаш учун зарур барча асбоблар билан қуролланган.\n-Усталаримиз совутгичларни таъмирлаш соҳасида бой билим захирасига эга. Улар сизнинг кўплаб саволларингизга жавоб бера олади.\n-Бизда сифатли таъмир паст нархларда!\nБиз ишончлиликни қадрлаймиз ва совутгични таъмирлаётганимизда бу ҳақида унутмаймиз. Шунинг учун ишонч билан айта оламизки, Ўзбекистонда сифатли таъмирлаш ишлари бизда!


«ANDIJON SHAXAR MARKAZIY DEXQON BOZORI» Aksiyadorlik jamiyati\nЙигилишга доир хужжатлар билан танишиш ва акциядоларни руйхатга олиш ишлари соат 8-00дан 10-00га кадар амалга оширилади.\nЖамият маъмурияти, Сизлардан йигилишга шахсингизни тасдикловчи хужжат (паспорт, хайдовчилик хувохномаси, тугилганлик хакида гувохнома) ёки сизнинг номингиздан иштирок этувчи вакилингизни нотариал тасдикланган ишонч когози билан паспорти ва юридик ташкилотлар учун ташкилотдан берилган ишончнома хати билан ишончномада курсатилган вакилнинг паспорти билан келишингиз суралади.\nЙигилишга куйидаги масалалар куйилган:\nЖамият Кузатув кенгашининг 2018 йил якунлари буйича хисоботини тасдиклаш.\nЖамиятнинг 2018 йил молия-хужалик фаолияти якунлари ва бизнес-режаси курсаткичларини бажарилиши тугрисида жамият бошкарув раисининг хисоботини тасдиклаш.\nЖамиятнинг 2018 йил якуни буйича йиллик баланси, ва молиявий натижалар буйича жамият бош хисобчисининг хисоботини тасдиклаш.\nЖамиятнинг 2018 йил якуни буйича тафтиш комиссиясининг хулосасини тасдиклаш.\nЖамиятнинг 2018 йил якуни буйича утказилган ташки аудиторлик текшируви хулосасини тасдиклаш.\nЖамиятнинг 2018 йил молия-хужалик фаолияти якуни буйича олинган соф фойда таксимотини тасдиклаш.\nЖамиятнинг 2019 йил учун бизнес-режасини тасдиклаш.\nЖамиятнинг 2019 йилги молия-хужалик фаолиятига хулоса бериш учун аудиторлик ташкилотини ва унинг хизматига туланадиган хак микдори чегарасини тасдиклаш.\nЖамият Кузатув кенгаши билан бошкарув раиси уртасида тузилган ишга ёллаш хакидаги мехнат шартномасини бир йил муддатга узайтиришни тасдиклаш.\nЖамият Кузатув кенгаши таркибини кайта сайлаш.\nЖамият Тафтиш комиссияси таркибини кайта сайлаш.\nЮкоридаги масаларни мухокама килишда уз овозларингизни беришингизни сураймиз.\nМурожаат учун телефон: +99897 272-56-29 +99891 497-56-29


«Чиройли» авторақамларнинг нархи арзонлаштирилди\n26.06.2018 11:20 0 17884\nҲукуматнинг 2018 йил 25 июндаги қарори билан Жисмоний ва юридик шахсларга автотранспорт воситалари учун рўйхатдан ўтказиш давлат рақами белгиларини оширилган тўлов ставкалари бўйича беришда «Ўзбекистон республика товар-хом ашё биржаси» АЖ ахборот тизимида аукцион ўтказиш тартиби тўғрисидаги низомга ўзгартиришлар киритилди. Бу ҳақда Адлия вазирлигининг «Ҳуқуқий ахборот» канали хабар берди.\nЭндиликда «чиройли» рақамлар камида 5 иш куни муддатга (илгари 3 иш куни) аукционга қўйилади.\nБундан ташқари «чиройли» рақамларнинг бошланғич нархлари ва тоифалари ҳам ўзгарди.\nХусусан, 002, 003, 004, 005, 006, 008, 009 рақамлар комбинацияси 2-тоифага ўтказилди.\n2-тоифа рақамларининг бошланғич нархи агар улар ҳар хил комбинациядаги ҳарфлар билан бўлса энг кам иш ҳақининг 40 баравари (илгари 70 баравар) этиб белгиланди.\nнарх чиройли авторақам\nТехнология 25/01, 10:19\n«Билайн» иқтисодий танг аҳволдами? Абонент тўлови оширилиши сабабларини қидирамиз\nИқтисодиёт 04/04, 09:47\nИқтисодиёт 08/02, 12:04\nЎтган йили нега озиқ-овқат маҳсулотлари нархи кескин ошди?


Роҳат Алиев устидан сиртдан суд бошланди\n06 декабр 2020, Тошкент вақти: 07:19\nОлмаотада Қозоғистон президенти Нурсултон Назарбоевнинг собиқ тўнғич куёви Роҳат Алиев устидан суд жараёни бошланди. Ҳозир Венада яшаётган собиқ куёв юртида бир қанча иқтисодий жиноятларни содир этганлик, одам ўғирлаш ва ўлдиришда айбланмоқда.\nР.Алиев ва унга шерикликда айбланиб, халқаро қидирувга берилган 26 шахс устидан суд сиртдан ўтказиляпти. Яна 21 киши эса айбланувчи сифатида бевосита суднинг қора курсисида ўтирибди.\nР.Алиев ва унинг халқаро қидирувга берилган 26 шериги ҳозир хорижда яшамоқда. Вена суди уларни Қозоғистонга экстрадиция қилиш талабига рад жавоби берган. Вена суди бу қарорни Қозоғистонда улар адолатли суд қилинишига кафолат йўқлиги ва уларнинг айбдорлигини тасдиқловчи далиллар етарли эмаслиги билан изоҳлаган.\nСуд жараёни иштирокчилари билан маслаҳатлашувдан сўнг судья Нурилла Саитов ОАВ вакиллари судни қўшни хонадан телевизор орқали кузатиши тўғрисида қарор қабул қилди.\nСуднинг дастлабки мажлисида суднинг ошкоралиги ва айбланувчиларнинг шахсини аниқлаш каби масалалар кўриб чиқилди.\n“Бугун асосий суд жараёнининг оддий тайёрлов босқичи бўлиб ўтди,- деди Бош прокуратура катта прокурори Владимир Ковальчук. – Суд жараёни ҳақида Роҳат Алиев ва унинг хориждаги шериклари ёзма тарзда огоҳлантирилган. Лекин улар чақирув қоғозини қабул қилмай, Қозоғистонга қайтарди. Бу ҳам айбланувчиларнинг ҳуқуқидир”.\nР.Алиев ўзига қўйилган айбловларни кескин рад этиб келмоқда. У қайнотаси бўлмиш Н.Назарбоевга 2012 йилдаги президент сайловига ўз номзодини қўйиш истагини билдиргандан сўнг ўзига турли жиноятларни юклашга уринишлар бошланиб кетганини айтмоқда.


Саланг довонида қутқарув ишлари давом этмоқда\n20 октябр 2021, Тошкент вақти: 10:53\nАфғонистонда Саланг довонида рўй берган қор кўчкиси оқибатлари бартараф этилмоқда.\nМамлакат Соғлиқни сақлаш вазирига кўра, қутқарувчилар хизмати қор тагидан камида 165 кишининг жасадини ковлаб олган. Душанба куни Афғонистоннинг марказий минтақаларида ёққан қалин қор натижасида тоғли ҳудудларда қор кўчкиси рўй берди ва мамлакатнинг стратегик жиҳатдан муҳим бўлган Саланг довони номаълум муддатга ёпилди. Вақтинча Соғлиқни сақлаш вазири лавозими эгаллаб турган Сурайё Далил Саланг довонидаги қор кўчкисини сўнгги йиллар давомида Афғонистонда рўй берган йирик табиий офатлардан бири, дея атади.\nАйни пайтда қутқарув ишлари давом этмоқда. Расмийларга кўра, бугун қор қамалида қолган ўндан зиёд шахс ҳарбийлар томонидан қутқарилган.


Коронавирусдан тузалган одамда вирусга қарши иммунитет шаклланадими? У одамга вирус яна қайтиб юқиши мумкинми?\nЖанубий Кореяда коронавирусдан даволанган бир нечта беморда коронавирус яна аниқлангандан сўнг иммунитет шаклланмаслиги ҳақида хавотирлар пайдо бўлганди. Агарки, иммунитет шаклланмас экан, унда вирусга қарши вакцина чиқариш ҳам муаммога айланиши мумкин эди.\nЛекин, кеча Жаҳон соғлиқни сақлаш ташкилоти қидирувлар натижасини эълон қилди. Унга кўра коронавирусга чалинган шахсларда иммунитет шаклланади. Жанубий Кореядаги ҳолатда бўлса, шунчаки беморлар танасидаги ўлик вирусларни тест аниқлаган ва бу фуқароларда кейинчалик ҳеч қандай симптом аниқланмаган.


Сурхондарёда коронавирусга чалинган бемор вафот этди — Sof.uz\n10.07 16:32 431 Ўзбекистон\nСоғлиқни сақлаш вазирлигининг хабар беришича, Сурхондарё вилояти Термиз шаҳрида яшовчи 67 ёшли Р.А. (эркак киши) жорий йил 3 июль куни ўзини ёмон ҳис қилган, нафас йўлларида яллиғланиш бўлган. 4 июль куни “COVID-19” инфекциясига намуна топширган ва шифохонага ётқизилган.\nШунингдек, айни вақтга келиб Ўзбекистонда коронавирусдан вафот этганлар сони 53 кишига етди.\nУшбу вирусни жами 11 723 киши юқтирган бўлса, 7 287 киши касалликдан фориғ бўлган ҳамда 4 384 нафар бемор коронавирусдан даволанмоқда.


Савдогар аёллар бозор маъмуриятидан норози\nТожикистон пойтахтидаги энг йирик савдо маркази саналган Карвон бозорини қайта қуриш режаси бу ерда фаолият юритаётган савдогар аёлларнинг норозилигига сабаб бўлмоқда.\n9 май куни Карвон бозорининг заргарлик буюмлари ва айрим кийим-кечак расталарида савдо қиладиган тахминан 350 савдогар аёл бозор маъмуриятининг бу режасига қарши эътироз билан чиқди.\nОлти йилча илгари “Саховот” бозоридаги қайта қуришлар боис бозордан қувилган бу савдогар аёллар ҳали тўла қуриб тугатилмаган Карвон бозорига ўзларини урган эди.\nЖуда катта майдонда жойлашган Карвон бозорида, асосан, кийим-кечак, уй-рўзғор ва заргарлик буюмлари сотилади.\nМустақилликка эришган Тожикистонда 15 йилдирки, аҳолини иш билан таъминловчи корхона ва фабрикаларнинг аксар қисми ишламайди. Рўзғор тебратиш, бола боқиш учун тожик эркак ва аёлларининг кўпчилиги Россияга жўнаб кетган. Россия ишлашдан кўра Тожикистон бозорларида тирикчилик ўтказишни афзал билган аёллар ҳам кўп.\nКарвон бозорини қайта қуриш режасидан норози аёллар ўзларининг ҳуқуқлари илгари ҳам кўп бор поймол этилганини айтади.\nУларнинг таъкидлашича, ҳар гал бир бозордан бошқасига кўчирилган савдогарларга фақат ер ажратиб берилади. Улар ўз маблағи эвазига дўкон қуради. Шу билан бирга, давлатга солиқ, бозорқўмга ижара пули ва ҳоказолар тўланади. Бозор маъмурлари эса кўпинча турли баҳоналар ўйлаб топиб, бу дўконларни бузиб ташлайди ва кейинроқ янги жойни сотиш орқасидан катта фойда кўради.\nБироқ Карвон бозори маъмуриятининг ижара бўлими бошлиғи Шерали Қорахонов “Озодлик” мухбири билан суҳбатда дўконлари қайта қуриш режасига киритилган савдогарлар дўконсиз қолмаслигини таъкидлади.\n“Аввало, қайта қуриш борасидаги қарорга тўхталсак, тахминан 350 дўкон ёнғин хавфсизлиги қоидалари ва бугунги бозор маданияти талабларига жавоб бермаслиги боис шундай хулосага келдик. Иккинчидан эса савдогарлар дўконлари эвазига дўкон билан таъминланади”, - деди Ш.Қорахонов.\nМаъмурахон исмли савдогар эса Карвон бозорида тартибга солиниши зарур бўлган расталар жуда кўплигини ва бозор амалдорларининг заргарлик буюмлари расталарини қайта қуришга ёпишиб олгани ортига катта манфаатдорлик борлигини билдирди.\n“Заргарлик бозорининг ўнг қанотида жойлашган 100 та дўконнинг ҳар бири 10 минг АҚШ долларига нархланган. Ўша 100 та дўкондан тушадиган бир миллион долларни ўзлаштириш мақсадида амалга оширилаётган қайта қуриш режасига биз қаршимиз. Бу қайта қуриш кўпчилик савдогар аёллар белини букиб, кўчага улоқтириши, ҳатто қурбонлар келтириб чиқариши аниқ”, - деди Маъмурахон.\nСавдогарлар президент Имомали Раҳмонга, агар арзлари қабул қилинмаса, инсон ҳуқуқларини ҳимоя қилувчи халқаро ташкилотларга шикоят қилишини айтмоқда.\nРежага тушган дўконларнинг 300 таси заргарлик дўкони бўлиб, уларда савдо қилаётган аёлларнинг 90 фоизи банклардан ўн мингдан 25 минг долларгача қарз олган. Гаровга эса уй-жой ва енгил машиналари қўйилган.\nГулизор исмли савдогар аёл ҳар ой ижара ва солиқ харажатларидан ташқари банкга 1200 АҚШ доллари миқдорида фоиз тўлашини билдирди.\n“Бордию бугун дўконларимиз текисланиб ташланадиган бўлса, банк фоизини тўлай олмайман. Ўз-ўзидан маълум, балоғат ёшига етмаган беш болам билан кўчада қоламан. Ҳукумат мулозимлари аҳолини иш билан таъминлай олмайди. Бироқ минг машаққат билан топган уй-жойимизни ҳам тортиб олади”,- дейди кўзида ёш билан Гулизор.


Эвра "Ювентус"нинг энг катта хатосини айтди\n27 апрель, 2021, 14:39\nТеглар:Ювентус | Андреа Пирло | Патрис Эвра\nАллегри "Ювентус"ни яхши кўради.\nФранциялик собиқ футболчи Патрис Эвра "Ювентус" мухлисларига видеомурожаат қилди ва уни инстаграмдаги саҳифасига жойлаштирди. У ўз мурожаати давомида Турин клубидаги мураббийлар масаласини ҳам кўтарган.\n“Андреа Пирлога омад тилайман. У менинг дўстим ва унинг "Ювентус"да қолишига умид қиламан. Аммо шуни ҳам айтишим керакки, "Ювентус"нинг энг катта хатоси Массимилиано Аллегрининг ишдан бўшатиши эди. У жуда ақлли мураббий. Мухлислар уни Чемпионлар лигаси финалига чиққанидан кейин ҳам танқид қилишди. Сиз уни миланлик, деб ўйлайсиз, аммо ишонинг, у "Ювентус"ни яхши кўради”, - деди Эвра.\nЭвра “Ювентус” сафида 2014-2017 йилларда тўп сурган. У ушбу давр ичида 53 та ўйинда иштирок этган ва ўз ҳисобига 3 та гол ёздириб қўйган.\nПирло “Ювентус”ни 2020 йилнинг ёзидан буён бошқариб келмоқда. Унинг жамоаси 33 турдан сўнг 4-ўринда бормоқда.


Ҳали ҳам ота-оналари билан яшайдиган машҳурлар (фото) » Ўзбекистон янгиликлари – Zamin.uz\nҲали ҳам ота-оналари билан яшайдиган машҳурлар (фото)\n08 июль 2019, 13:52\nДунёнинг аксарият мамлакатларида болалар вояга етгач, ота-оналаридан алоҳида яшашга ҳаракат қилади. Уларни тўхтатадиган ягона нарса шахсий уйга эга бўлиш ёки ҳеч бўлмаса ижарага олиш имкониятининг йўқлигидир. Аммо айримлар бой ва машҳур бўлиб кетган тақдирда ҳам ота-оналари билан бирга яшашда давом этади. AdMe 40 ёшдан ошгандан кейин ҳам ота-оналаридан алоҳида яшашга шошмаётган машҳурларни аниқлади.\nЛеонинг ота-онаси у туғилганидан 1 йил ўтиб ажрашган. Шундан сўнг онаси Ирмелин Инденбиркен ўз ҳаётини бутунлай ўғлига бағишлаган.\nМайкл Бакари Жордан\n«Қора пантера» фильми унга машҳурлик келтирди ва ниҳоят болаликдаги орзуси — ота-онасига уй олиб бериш ниятига етди. Айримлар актёрнинг ўзи ҳам шу уйда улар билан бирга яшайди, деб ҳисоблайди. Аммо унинг ўзи шунчаки қўшничилик сабабли ота-онасининг уйида кўп бўлишини айтган.\nDisney телеканалининг 22 ёшли юлдузи Зендая ҳам ўзига уй сотиб олишга қурби eтса ҳам, ота-онаси билан бирга яшашни афзал кўради.\nБредли Купер отаси вафотидан сўнг онаси Глория Кампано билан Лос-Анжелесга кўчиб келган. Актёрнинг онаси аллақачон улғайган ўғлининг ҳаётида бевосита иштирок этиб, ҳатто умр йўлдош танлаш қарорига ҳам таъсир кўрсатиши мумкин. Агар бўлажак рафиқаси онасига ёқмаса, қиз билан муносабатларига нуқта қўйилиши ҳеч гап эмас.\nИспаниялик теннисчи Рафаэль Надал яқин кунлардан буён ўз оиласи билан бирга яшамоқда.\nАгар собиқ президент Барак Обама расмий суратларига назар ташланса, унда АҚШнинг собиқ биринчи хонимининг онаси Мариан Робинсон борлигини кўриш мумкин. Мишель Обаманинг онаси қизи ва куёви билан Оқ уйда яшаган.\nАвстралиялик қўшиқчи, актриса ва модель Софи Монк ота-онаси билан, аниқроғи, Австралиядаги Олтин Қирғоқда жойлашган ҳашаматли уйда яшайди.\nЯнгиликлар » Дунё » Ҳали ҳам ота-оналари билан яшайдиган машҳурлар (фото)\n04:19 “Қора пантера” фильми Twitter рекордини янгилади\n16:04 Олмоталик аёл 3 ёшли ўғлини бегона аёлга қолдириб ғойиб бўлди\n07:57 6 ёшли ўзбекистонлик қиз онасига қайтарилди


Йил бошидан буён Европа қирғоқларига 750 мингдан ортиқ қочқин келиб тушди\n10:49 / 04.11.2015\nЕвропага Ўрта Ер денгизи орқали етиб келган қочқинлар миқдори йил бошидан буён 750 минг кишидан ошиб кетди. Бу ҳақда БМТнинг қочқинлар иши бўйича олий комиссари Антониу Гутерреш Бош Ассамблеянинг 3-қўмитасидаги чиқиши чоғида айтиб ўтди.\n“Январдан буён Европа қирғоқларига 750 млн киши келди. 3.4 мингдан ортиқ одам сувга ғарқ бўлди, қурбонлар сони об-ҳаво шароитларининг ёмонлашиши билан янада ўсмоқда”, - унинг сўзларини келтиради ТАСС агентлиги.\nУнинг сўзларига қараганда, ҳар куни Греция қирғоқларига 6-8 минг киши келиб тушмоқда.


Россияда коронавирусдан ўлим сони бўйича янги рекорд - бир кунда 819 киши касалликдан ўлди\n23 май 2022, Тошкент вақти: 17:30\nРоссияда кунига 819 киши коронавирусдан вафот этди. Бу пандемия бошланганидан бери ўлим бўйича янги рекорд.\nКундалик ўлим даражаси кетма -кет учинчи кун учун рекорддан ошиб кетди. Олдинги кунларда 808 ва 815 киши вафот этгани хабар қилинганди.\nРоссияда пандемия бошланганидан бери коронавирусдан 169 683 киши вафот этди.\nИюн ва июл ойларида Россияда ковид касалликларининг ўсиши тўхтамади.\nРоссия ҳукумати ўсишни Дельта штаммининг кўпроқ юқиши ва аҳолини эмлаш даражасининг пастлиги билан изоҳлади.\nКиевнинг Соломенск туман суди Россия армияси сержанти Вадим Шишимаринни уруш тўғрисидаги қонунлар ва одатларни бузганликда, шунингдек, қасддан қуролсиз одамни ўлдирганилкда айбдор деб топди. Суд Шишимаринни умрбод қамоқ жазосига ҳукм қилди.


Форекс Мақолалар | Не новостная торговля на Форекс\nФорексда янгиликларга асосланманган савдо\nИнтернет ва алоқа воситаларининг доимий равишда ривожланиши туфайли Форексда интернет орқали савдо қилувчи трейдерлар учун ахборот борган сари кўпроқ фойдаланиш учун қулай бўлади. Шунинг учун кўпчилик трейдерлар инвесторлар сингари кўпинча энг янги ахборот, таҳлилий шарҳлар ва бошқа ахборотлар чиқишини кузатиб бориб, фойдани олишга ўз имкониятларини оширишни тахмин қилишади. Лекин бу бутунлай бундай эмас.\nЯнгиликларга катта аҳамият бериш жуда кўп молиявий йўқотишларга сабаб бўлиши мумкин. Нима учун шундай бўлади? Бу масалани синчиклаб кўриб чиқмасдан туриб унинг ҳақиқий сабабини аниқлаш жуда қийин. Шунинг учун янада муфассал таҳлил ўтказамиз:\nДеярли ҳар бир энди иш бошлаган трейдерга савдода янгиликларни қўллаш албатта фойда келтиради деб ўйлайди, аммо бундай фикр хато фикрдир.\nЯнгиликларда уларнинг таъсирида бозорда юз берадиган ўзгаришлар тўла даражада акс этади деб ҳисобланади. Бироқ, одатда бу фикр ҳеч нарса билан мустаҳкамланмаган, валютанинг унга таъсири эса кўпчилик ҳолларда кутилаётгандан жуда кучли фарқ қилади.\nАлбатта, талаб ва таклиф бўйича асосий қоидалар бозор учун сезиларсиз ўтмайди, шу билан бирга уларнинг ҳаракатида мантиқ йўқ.\nВалюта жуфтлиги борадиган йўлни қуйидаги формула билан аниқлаш мумкин: "талаб ва таклифбўйича бош тамойиллар + инвесторнинг психологияси = бозорнинг ҳаракати". Инвесторларга келсак, у ҳолда бу ерда белгилаб берувчи омил уларнинг (мазкур ҳолда булар остида трейдерлар тушунилади) янгиликларнинг муҳимлигини эмас, балки улардан таъсирланиши ҳисобланади.\nЯнгиликларнинг аҳамиятини пасайтирувчи бош сабаб бозорнинг ўзи ҳисобланади. Шу сабабга кўра янгиликлар билан савдо қилиш амалда ҳақиқатдан узоқ бўлиб қолмоқда. Хусусан, у ёки бу янгилик қачон чиқиши тўғрисида ва у бозорга қанадй таъсир кўрсатиши мумкинлигини олдиндан билиб, инвесторлар у эълон қилингунча ҳаракат қила бошлашади. Ва шунинг учун ҳам янгилик чиққанда бозорнинг ундан таъсирланиши зўрға сезиларли бўлади ёки умуман бўлмайди, чунки ҳаммаси нарх билан ҳисобга олинадию. Шунингдек, одамларнинг хусусияти тўғрисида ҳам ёддан чиқармаслик керак бўлиб, у чиқаётган янгиликларнинг бутун муҳимлигинининг ҳақиқий манзарасини кўрсатади.\nЯнгиликлар вақтида савдога таъсир кўрсатувчи яна бир сабаб - савдодаги муҳим бир моментни - интизомни бузувчи инсон ҳиссиётларидир. Жумладан таҳлил ҳам хар доим ҳам тўғри бўлавермайди. Очиқ битимларни ёпиш мақсадга мувофиқ бўладиган вазиятларда трейдер бу ишни қилмайди, чунки таҳлилчиларнинг хабарларига кўра тез орада катта ҳаракат бўлишини ваъда қилишади.\nШу билан бирга, янгиликларни бутунлай менсимаслик ҳам тўғри бўлмайди. Бозор максимумлари кўпинча янгиликлардан сўнг оптимистик башоратлар билан пайдо бўлиши, минимумлар эса, аксинча, ҳеч нимани ваъда қилмайдиган янгиликлардан сўнг пайдо бўлиши ҳаммага маълум ҳолат ҳисобланади.\nЯкун ясаймиз. Катта маблағга эга бўлмаган, асосий жуфтликлар билан савдо қилувчи трейдерларга янгиликлар билан савдо қилишдан фойдаланмаслик, унинг ўрнига савдонинг интизомли тизимидан фойдаланиш тўғри қарор бўлади. Бунинг сабаби барча янгиликларни тизим ҳисобга олади. Улар шунингдек ҳар қандай саводли савдо тизимининг мажбурий қисми ҳисобланган техник таҳлилга ҳам киради.


Улушларни тақсимлаш - Hidoyat.uz\nАсосий саҳифа Мақолалар Улушларни тақсимлаш\nЧоп этилди Dekabr 5, 2020 Улушларни тақсимлашda fikr bildirishni o'chirish\nТақсимлаш фиқҳ китобларида “қисма” дейилади. У луғатда тақсимлаш, бўлиш, тайин қилиш маъноларини англатади. Истилоҳда “қисма” – тарқоқ ҳақни тайин қилишдир. Бошқа бир таърифда “шерикка тарқоқ улушни махсус макон ёки муайян жойда жамлашдир”, дейилган.\nБу иш Қуръон, суннат ва ижмо билан шариатга кирган.\nИнсонлар ўртасида шерикли муносабатлар бўлиши табиий. Одатда одамлар деҳқончилик, чорва, савдо ва кўчмас мулкка ўхшаш нарсаларда шериклик қилишади. Улардан бири ёки ҳаммаси ўз улушларини олмоқчи бўлса, истаса, ўзаро келишувга кўра аниқлаб олади. Келиша олишмаса, қозига мурожаат қилинади. Шерикларнинг ҳақини аниқлаб бериш қози ёки у тайинлаган вакил ё шу ишга лойиқ киши томонидан бажарилади.\n1. Тақсимланадиган нарсанинг айни ўзи бор бўлиши керак. Йўқ нарса тақсимланмайди.\n2. Шерикли нарса тақсимланганидан кейин фойдаланишга яроқли бўлиши.\n3. Тақсимлашда ҳар кимнинг ҳиссасини умумий эмас, аниқ белгилаш керак. Масалан, бир хирмон буғдойга шерик бўлганлар бу томонини сен ол, буёғи менга, деб бўлиши тўғри эмас.\n4. Тақсимот вақтида бўлинаётган нарса шерикларнинг мулки остида бўлиши керак. Тақсимдан кейин бўлинган нарсага ҳақдор чиқиб қолса, тақсим ботил бўлади.\n5. Тақсимнинг адолатли бўлиши – ҳиссалар ҳақлиликка кўра бўлиши ва ўта нуқсонли бўлмаслигидир.\n6. Шериклар ўзаро келишиб тақсимлаётганда уларнинг ҳар бири рози бўлиши керак.\n7. Қози тақсимлаши учун шериклар ёки улардан бири бу (тақсим)ни талаб қилган бўлиши керак. Яъни, қозидан талаб қилмаса, ўзича аралашмайди.\n8. Фузулийнинг тақсими1 билан шериклар розиликка оид гап ёки ҳаракат қилса, тақсим тўғри бўлади.\nОдамлар орасида тақсим қилиш учун ҳақ олмасдан байтул-мол (ғазна)дан маош оладиган тақсимчини тайинлаш яхшироқ. Агар у тайинланмаса, мол эгаларидан ҳақ олиб тақсимланади. Тақсимловчи адолатли, ишончли, тақсим илми билимдони бўлиши шарт. Фақат битта тақсимчи тайинланмайди. Чунки одатдагидан хизмат ҳақини ошириб юбориши мумкин. Тақсимловчилар шерик бўлиб олишмайди. Яъни, алоҳидаалоҳида тайинланади. Улар иш ҳақини шериклар сонига қараб олади.\nТақсимланадиган улуш икки хил бўлади:\nИфроз ҳақнинг айни ўзини олишдир. У ўлчанадиган, тортиладиган ва саналадиган нарсаларда бўлади. Масалан, ер, буғдой, пулга ўхшаш нарсалар. Бунда шериклар ҳақини ўша нарсанинг ўзидан олади. Шунингдек, ифрозда шериклардан бири бўлмаса ҳам, бошқалар ўз ҳақини олиши мумкин.\nБадал эса ўлчанадиган, тортиладиган ва саналадигандан бошқа нарсаларда бўлади. Улар қийматида тафовутли бўлган нарсалардир. Масалан, шерикли мулкда уй ва чорва ҳайвонлари бўлса, уларни шериклар орасида тенг тақсимлаб бўлмайди. Ўзлари келишиб олса, бўлаверади. Бунда шериклардан бири мажнун, балоғатга етмаган ёки узоқда бўлиб, унинг васийи ёхуд валийи бўлмаса, тақсим қилинмайди. Қилингани бекор бўлади.\nТақсимлаш икки хил бўлади: розилик ва мажбурий.\nРозилик – шерикларнинг ўзаро келишиб олишидир.\nМажбурий эса шериклардан бирининг талабига кўра қози ёки тақсимловчи томонидан тақсимланиши. Бунда шериклар тақсимловчининг тақсимига кўнади. Шу мажбурий тақсим дейилади. Шериклардан бири тақсим нотўғри бўлганини даъво қилиб, ҳужжат келтирса, гапи ўтади.\nТақсим ишига тақсимловчи аралашгандан кейин вазиятга қарайди. Ўртадаги улуш қайси турга мансуб ва ҳолат қандай?\nҲовли чорбоғ, дўконлар ҳар бири алоҳида-алоҳида тақсимланади. Туя, қорамол ё қўй каби жинси бир хил мулк шериклардан бири норози бўлса ҳам тақсимланади. Шериклик мулк турли хил (ер билан чорва ёки кўчмас мулк билан қорамол ва шунга ўхшаш) аралаш бўлса, тақсим қилинмайди. Шунингдек, турли кийим-кечак ёки қиймати фарқли икки кийим тақсимловчи томонидан бўлинмайди. Чунки уни тенг тақсимлаб бўлмайди. Ўзаро келишса бўлади. Тақсимловчи шериклар розилигисиз дирҳам кирита олмайди. Яъни, пулга ҳисоблаб бериши учун шериклар розилиги керак.\nМанбалар асосида Абдуллоҳ ДЕҲҚОН тайёрлади.


05:00 / 18.01.2017 2040 pdf Ўқиш режими + -\nМисвок ишлатиш фақат таҳорат ва намоз билан боғлиқ эмас. Балки яна кўп ҳолатларда мисвок ишлатиш мустаҳабдир. “Қўҳистоний”да айтилишича, мисвок таҳоратга хос нарса эмас. Балки, алоҳида суннатдир. “Ҳидоя”нинг ҳошиясида эса мисвок ишлатиш ҳамма вақтда мустаҳабдир, деб келтирилган. Бироқ мисвокнинг суннат экани таҳорат пайтида янада таъкидлироқ бўлади.\nЖобир розийаллоҳу анҳу ривоят қилади: “Худди котиб қулоғига қалам қистириб оладиганидек, Набий соллаллоҳу алайҳи ва саллам ҳам қулоқларига мисвок қистириб олар эдилар” (Байҳақий “Ас-сунанул-кубро”да ривоят қилган).\nБу нарса Расулуллоҳ соллаллоҳу алайҳи ва саллам мисвокка қанчалик аҳамият берганларини кўрсатади. У зот умматга мисвокни тарғиб қилгач, энг аввало уни ўзлари амалда кўрсатганлар. Саҳобалар ҳам у зотдан ўрнак олиб, мисвокка жиддий муносабатда бўлишган. Бошқа ривоятларда Зайд ибн Холид, Убода ибн Сомит ва яна кўплаб саҳобалар ҳам қулоқларига мисвок қистириб олиб, ҳар намоздан олдин мисвок ишлатганлари айтилган.\nМиқдом ибн Шурайҳ ибн Ҳониъ ал-Ҳорисий отасидан ривоят қилади: “Мен Оиша розийаллоҳу анҳодан: “Набий соллаллоҳу алайҳи ва саллам уйга кирсалар, ишни нимадан бошлар эдилар?” деб сўраганимда, у: “Мисвок (ишлатиш) билан”, деб жавоб берди” (Муслим, Абу Довуд, Насоий, Ибн Можа ва Аҳмад ривояти).\nБу ривоятдан мисвок фақат таҳорат ва намоз вақтига боғлиқ эмаслигини билиб оламиз.\nҚуртубий айтади: “Эҳтимол, у зот нафл намозлари учун алоҳида мисвок қилгандирлар. Камдан-кам ҳолларда нафлларни мажидда ўқиганлар”, деган.\nЭҳтимол, Расулуллоҳ соллаллоҳу алайҳи ва саллам ташқарида одамлар билан суҳбатлашгач, муборак оғизларининг ҳиди ўзгаргани боис ва оила аъзоларига чиройли суратда юзланиш учун уйга киришлари билан мисвок қилгандирлар. Аллома Муновий бунга сабаб қилиб қуйидаги далилни келтиради: “Мусулмон киши уйга кирганида аҳлига салом бериши керак. Саломда Аллоҳнинг исми бор. Аллоҳнинг исми эса, фақат покиза оғиз билан талаффуз қилинади”.\nНима бўлганда ҳам ушбу ҳадисга кўра, уйга кираётганда мисвок қилиш мустаҳабдир.\nЗайд ибн Холид ал-Жуҳаний розийаллоҳу анҳу ривоят қилади: “Расулуллоҳ соллаллоҳу алайҳи ва саллам мисвок қилмасдан туриб, намоз ўқиш учун ташқарига (яъни, масжидга) чиқмасдилар” (Табароний ҳасан санади билан ривоят қилган).\nБаъзи уламолар ушбу ҳадисни далил қилиб: “Уйда ёки масжидга кирмасдан олдин мисвок қилиб олингани маъқул”, дейишган.\nҲузайфа розийаллоҳу анҳу ривоят қилади: “Набий соллаллоҳу алайҳи ва саллам кечаси уйқудан уйғонсалар, оғизларини мисвок билан тозалар эдилар” (Бухорий, Муслим, Абу Довуд, Насоий, Ибн Можа ва Аҳмад ривояти).\nИбн Дақийқ ал-Ийд айтади: “Ушбу ҳадис уйқудан уйғонгандан сўнг мисвок қилиш мустаҳаб эканига далилдир. Чунки ошқозондаги овқат ҳазм бўлиб, у ердан буғ кўтарилгач, оғизнинг ҳиди ўзгаради. Бу нарса, айниқса уйқудан сўнг билинади”.\nҲузайфа розийаллоҳу анҳу ривоят қилади: “Биз кечаси уйқудан турганимизда мисвок ишлатишга буюрилар эдик” (Насоий “Сунан”да ва Баззор “Муснад”да ривоят қилган).\nТунги уйқудан таҳажжуд ёки бомдод намозларига турганда мисвок қилиш Расулуллоҳ соллаллоҳу алайҳи ва салламнинг суннатларига мувофиқдир. Гарчи ҳадисда тунги уйқу назарда тутилган бўлса-да, умуман кундузги уйқу бўлмиш қайлуладан сўнг ҳам мисвок қилиш яхшидир.\nИбн Аббос розийаллоҳу анҳу ривоят қилади: “Расулуллоҳ соллаллоҳу алайҳи ва саллам кечаси икки ракъат-икки ракъатдан намоз ўқир, сўнгра бориб мисвок қилар эдилар” (Насоий, Ибн Можа, Аҳмад, Ҳоким “Мустадрак”да ва Табароний “Кабийр”да ривоят қилган).\nТунги намоз икки ракъат-икки ракъатдан ўқилиши ҳаммамизга маълум. Расулуллоҳ соллаллоҳу алайҳи ва саллам таҳажжуд намозларининг ҳар икки ракъатидан сўнг мисвок ишлатар эканлар. Сабаби у зот тунги намозларда жуда узоқ тиловат қилардилар. Ҳатто бир ракъатда Бақара ва Оли Имрон каби узун сураларни ўқиганлар. Киши кўп гапирса оғзининг ҳиди ўзгаради. Шу сабаб бўлса керак у зот ҳар икки ракъат намоз ўқигач, оғизларини мисвок билан тозалаганлар.\nАллома Айний “Ал-Бинайа”да айтади: “Таҳажжуд намозларининг ҳар икки ракъатидан сўнг мисвок қилиш мустаҳабдир. Шунингдек, жума куни, уйқудан олдин, витр намозидан сўнг ва тонгда уйқудан тургач ҳам (мисвок ишлатиш мустаҳабдир)”.\nОиша розийаллоҳу анҳо айтади: “У зот учун таҳорат суви ва мисвоклари тайёрлаб қўйилар эди. Тунда уйқудан уйғонганларида, аввал ҳожатга бориб, сўнгра мисвок ишлатар эдилар” (Абу Довуд ривояти).\nБу ривоятда ҳам уйқудан уйғонгач, мисвок қилиш ҳақида сўз бормоқда.\nИбн Умар розийаллоҳу анҳу ривоят қилади: “Расулуллоҳ соллаллоҳу алайҳи ва саллам мисвокни ёнларига ҳозирлаб қўйган ҳолда уйқуга кетардилар. Уйқудан уйғонганларида ишни мисвок қилишдан бошлар эдилар” (Аҳмад, Абу Яъло ва Табароний заиф санад билан ривоят қилган).\nНабий соллаллоҳу алайҳи ва саллам кундузи мисвокни қулоқларига қистириб олар, вақти келганида мисвок қилардилар. Уйқуга ётишдан олдин ҳам мисвокни ёнларига қўярдилар. Уйғонсалар, ишни мисвок қилишдан бошлардилар. Расулуллоҳ соллаллоҳу алайҳи ва саллам эртаю кеч жиддий аҳамият берган нарсага бизлар ҳам эътибор қаратишимиз лозим.\nИмом Ғаззолий “Иҳё”да айтади: “Киши кечаси уйқуга ётишдан олдин ёнига сув ва мисвокни тайёрлаб қўйсин. Тунда уйқудан уйғонгач, сув ва мисвок қўллаб, дарров Аллоҳнинг зикрига киришади”.\nОиша розийаллоҳу анҳодан ривоят қилинишича, Набий соллаллоҳу алайҳи ва саллам тундами ёки кундуз куними, агар уйқудан уйғонсалар, таҳорат қилишдан олдин, албатта мисвок ишлатар эдилар (Абу Довуд ривояти. Ривоят санади ҳасан).\nУшбу ривоятдан Набий соллаллоҳу алайҳи ва саллам тунги уйқу ёки кундузги қайлуладан уйғонганларидан сўнг таҳорат қилиш одатлари борлигини билиб оламиз. Шунингдек, кундузги уйқудан уйғонгач ҳам мисвок қилиш яхши экани ушбу ривоятда таъкидланмоқда.\nАбдуллоҳ ибн Амр розийаллоҳу анҳу Расулуллоҳ соллаллоҳу алайҳи ва салламдан ривоят қилади: “Агар умматимга қийин қилиб қўй(ишни ўйла)маганимда, уларни саҳарларда мисвок қилишга, албатта, буюрган бўлардим!” (Абу Нуайм “Китабус сивак”да ҳасан санад билан ривоят қилган).\nСаҳар чоғида мисвок қилишга алоҳида тарғиб қилиниши бу пайтда тиш тозалаш ўта фазилатли амал эканига ишорадир.\nЖума куни мисвок ишлатиш ҳақида ҳам алоҳида таъкидланган. Сабаби бу кунда мўмин-мусулмонлар жума намозига тўпланади ва ҳар бир банда жамоат ичига покиза ҳолда кириши керак. Оғиздан бадбўй ҳид чиқиб туриши яхши эмас.\n Дайламий Абу Ҳурайра розийаллоҳу анҳудан қилган ривоятда: “Мисвок суннатдир. Хоҳлаган пайтингизда мисвок қилинглар!” дейилган.\n Баъзи саҳобалар мисвокни саллаларига қистириб юрганлари ҳақида ривоятлар бор.\n05:00 / 18.01.2017 2552\n05:00 / 18.01.2017 31409\n1845 19:30 / 19.12.2019\n2185 17:06 / 22.12.2017\n1080 09:57 / 11.03.2019\n2056 05:00 / 18.01.2017


Kiritdi: Admin | O'zgartirigan sana : 12 Yanvar 2018 Manba:uza.uz\nЎзбекистон Республикаси норматив-ҳуқуқий ҳужжатларнинг муҳокамаси порталида Тошкент шаҳрига “прописка” қилиш масаласи қизғин муҳокама қилинмоқда. Бу муҳокамаларнинг долзарблиги шундаки, билдирилаётган таклифлар амалга татбиқ этилиши мумкин.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Фаол тадбиркорлик, инновацион ғоялар ва технологияларни қўллаб-қувватлаш йили”да амалга оширишга оид Давлат лойиҳасининг 28-бандида фуқароларни доимий ва вақтинча рўйхатга қўйиш (ҳисобга олиш) тартибини соддалаштириш, уларнинг мамлакат ҳудудида эркин ҳаракатланиш ҳамда меҳнат қилиш ҳуқуқларини таъминлаш назарда тутилган.\nМазкур банд юзасидан юртдошларимиз энг кўп мулоҳаза ва таклифлар билдирган. Прописка билан боғлиқ ўзлари дуч келган муаммоларни ёзиб қолдирган.\nАкбар Юсупов: “Тошкентга келиб ишлайман деган одам барибир келади. Прописка қилолмаса ички ишлар ходимини рози қилди. Бу эса коррупцияга олиб келади”.\nФарҳод Абдураҳмонов: “Дунёдаги деярли барча давлатларда прописка деган тизим умуман мавжуд эмас. Прописканинг бекор қилиниши фақат аҳолига енгиллик туғдиради, уларнинг оддий инсоний ҳуқуқлари таъминлашга хизмат қилади”.\nШукрулло Абдувалиев: “Муаммони ҳал қилишда турли чекловларни жорий қилиш эмас, муаммонинг асл негизини бартараф қилиш йўлини танлаш вақти келди”.\nМақсад Асқаров: “Пропискаси йўқлар бировнинг номига уй сотиб олиб, кейинчалик алданиб қолиш, шунингдек, чет давлатларга чиқиб кетиб ўша давлатларнинг тараққиётига ҳисса қўшаётганликларининг гувоҳи бўлмоқдамиз”.\nАкмал Раҳимов: “Вақтинчалик пропискани 6 ойга эмас, балки 2, 3, 5 йил ёки бошқа муайян даврга қилиш керак. Ахир ҳар 6 ойда прописка қилиш катта оворагарчилик, коррупция, қоғозбозликка олиб келяпти”.\nБекзод Ибрагимов: “Беш йилдан зиёд Тошкент шаҳрида вақтинчалик рўйхатда туриб, муқим жойда ишлаётганларга ипотека кредитлари асосида уй олиш учун рухсат бериш керак. Қанчадан-қанча яхши кадрлар Тошкент шаҳрида олган ойлигини фақат ижара уйи учун сарфлаб, бири икки бўлмаяпти”.\nБарнохон Саттарова: “Пропискадаги чекловлар туфайли ҳар йили меҳнат шартномаси тузаман. Болаларни боғча ва мактабга жойлаштиришга қийналганман, яьни пул талаб қилишган”.\nДилмурод Халилов: “Халқни қийнаётган энг катта муаммолар - нақд пул ва валюта, газ-свет, пропискадир. Президентимизнинг қатъийлиги ва жасурлиги, масъулиятни ўз бўйнига олишдан қўрқмаслиги туфайли нақд пул ва валюта муаммоси деярли барҳам топди. Аҳолини табиий газ ва электр энергияси билан таъминлаш бўйича зарур чоралар кўрилмоқда. Прописка бўйича ҳам одамларни қинаётган муаммо ечимини топади, деб ўйлайман. Жуда катта олға силжиш бор”.\nАбдураҳмон Шокиров: “Юртимизда бўлаётган ўзгаришларни кўриб одамнинг ишонгиси келмайди. Бўлар экан-ку, дегинг келади”.\nМуҳокамалар давом этмоқда. Фикр-мулоҳаза ва таклифларни Ўзбекистон Республикаси норматив-ҳуқуқий ҳужжатларнинг муҳокамаси порталида қолдириш мумкин .


Солижон Абдураҳмонов оилада қандай инсон бўлган?\n30 июн 2022, Тошкент вақти: 19:14\nhttp://gdb.rferl.org/4822E55C-B674-424F-9605-966F8E19A008_w203.jpg --> http://gdb.rferl.org/4822E55C-B674-424F-9605-966F8E19A008_mw800_mh600.jpg Куни кеча журналист ва ҳуқуқ фаоли Солижон Абдураҳмоновнинг адвокатлари Қорақалпоғистон Олий судига апеляция тартибида шикоят аризаси топширди. 12 кун аввал Солижон Абдураҳмонов наркотик сотишга ҳаракат қилганликда айбланиб, 10 йил муддатга озодликдан маҳрум қилинганди.\nСолижон Абдураҳмонов «Озодлик» ва «Америка овози» радиолари, Уруш ва тинчликни ёритиш институти, Uznews.net интернет сайти сингари бир қатор ҳалқаро оммавий ахборот воситалари билан ҳамкорлик қилган. Кейинги йилларда эса журналистика билан биргаликда ҳуқуқ фаоли бўлиб ҳам фаолият кўрсатаётганди.\nСолижон Абдураҳмоновнинг қандай журналист ва ҳуқуқ фаоли бўлганлиги борасида жуда кўплаб эшиттиришлар тайёрланган. Бугун у оилада қандай инсон бўлган деган саволга жавоб изладик...\nСолижон Абдураҳмонов бир қиз ва олти ўғилнинг отаси. Унинг катта фарзанди Давронбек 33 ёшга кирди. Бугунги кунда жамиятда ўз ўрнини топган Давронбек отаси билан ҳар доим фахрланиб келганлигини айтади.\n“Ҳамма дадамни ҳурмат қиларди. Шунақа одамнинг фарзанди деб дадамнинг орқасидан мени ҳам ҳурмат қилишарди. Дадамиз ҳар доим бизларга ўрнак бўлиб келган. Ҳозир ҳам ўз ишлаëтган соҳам бўйича одамлар билан учрашиб қолсам “Отангга раҳмат” деган гапларни кўп эшитаманда”.\nСолижон аканинг ўзи ҳам кўп болалик оилада вояга етган. У саккиз фарзанднинг иккинчиси бўлган. Унинг кенжа укаси Баҳром Абдураҳмонов акасининг инсоний фазилатларини санайди.\n“Энди унинг акалигини айтадиган бўлсак, умуман талабчан, ўзининг гапида турадиган, конкрет гапирадиган одам эди. Сингиллари ва укаларига ғамхўр одам эди”.\nДавронбек отаси ҳақиқатгўй инсон эканлигини айтар экан, унинг аксарият одамларнинг кўнглини оғритган вақтлари ҳам кўп бўлганлиги ҳақида гапиради.\n“Одамларни хафа қилиш, бировнинг кўнглини оғритиш каби ишлари бўлган. Лекин ўша одамлар шунақа қилишга арзийдиган одамлар бўлганда. Бундан бошқа ҳар доим халқ хизматида ишлаган”.\nБу каби кўнгил оғришлар оқибатида бир кун келиб отасининг бошида ҳам қора булутлар айланиши мумкинлигини сезганини қўшимча қилади Давронбек.\n“Шахсан мен ўзим тайëр турган эдим. Дадам ҳар доим рост гап гапириб келган. Мен шунақа бўлишига ишонар эдим”.\nДавронбекка кўра, отасига нисбатан журналистик фаолияти давомида босим ва тазйиқлар кўп бўлган. Лекин уни наркотик билан боғлиқ жиноятда айблашлари ҳеч кимнинг хаёлига ҳам келмаганди, дейди Баҳром Абдураҳмонов.\n“Ота-онам ўқимишли одамлар бўлган. Отам умр бўйи мактабда педагоглик қилган. Бир неча йиллар мактаб директори бўлган. Онам ҳам таълим соҳасида ишлаган. Ўзимиз шундай ўқимишли оиладан чиққанимиз учун ҳеч қачон қонун бузилишини ўзимиз учун маъқул йўл деб ҳисобламаганмиз. Саккизта фарзанд ҳаммамиз институт, университетларни тугатиб олий маълумотли бўлганмиз”.\nАсли касби ўқитувчилик бўлган Солижон Абдураҳмонов йигирма йилга яқин вақт мобайнида ўрта умумтаълим мактабларида мураббийлик қилган. Ўтган асрнинг 90 йиллари бошидан бошлаб журналистика билан шуғулланган. Сўнгги йилларда эса инсон ҳуқуқлари соҳасида ҳам фаолият кўрсатиб келаётганди.


Коронавирус фонида Франция Британияга ультиматум қўйди | Qalampir.uz\nКоронавирус фонида Франция Британияга ультиматум қўйди\nОлам\t23 Март 09:26 6649\nФранция Президенти Эммануэль Макрон коронавирус фонида Буюк Британия Бош вазири Борис Жонсонга ультиматум қўйди. Бу ҳақда “Liberation” газетаси ёзмоқда.\nНашрнинг Елисей саройидаги манбага асосланиб ёзишича, Франция раҳбари Британия ҳукумати, хусусан, Жонсондан норози бўлган. Макроннинг фикрича, у коронавирус тарқалишини камайтириш ва унга қарши курашишда зарур чоралар кўрмаяпти ва ҳодисаларга совуққонлик билан кузатмоқда.\n“Биз ҳаракатга келиши учун унга пўписа қилишга мажбур бўлдик”, деб ёзади “Liberation”.\nГазетанинг ёзишича, ультиматумдан сўнг Британия ҳукумати паб, ресторан, театр ва бошқа одамлар кўп тўпланадиган жойларни ёпишга қарор қилган.\nМаълумот ўрнида, бугунгача Францияда 16 018 киши коронавирусга чалинди. 674 та ўлим ҳолати қайд этилган бўлса, 1587 киши шифо топди. Буюк Британияда эса 5683 киши инфекция юқтириб олган бўлса, 281 киши вафот этди, 93 нафар бемор эса тузалди.\nФранция Буюк Британия Эммануэль Макрон Борис Жонсон\n05 Апрель 21:55 73379\n05 Апрель 20:51 59140\n07 Апрель 19:04 58803\n06 Апрель 20:50 46865\n05 Апрель 02:04 46782


Канн кинофестивали тарихидаги энг бежирим либослар(Фото) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Канн кинофестивали тарихидаги энг бежирим либослар(Фото) 10:59, 12 май 2016\tКанн кинофестивали нафақат кино байрами, балки модалар оламидаги жаҳоншумул воқеаларга сабаб бўлувчи байрам сифатида ҳам нишонланади. 11 май куни 69 чи маротаба бу фестиваль яна ўз ишини бошлайди. Ҳаяжонланган омма қаршисидаги қизил йўлакчадан уларнинг севимли актрисалари ва актёрлари турли ёрқин либосларда ўта бошлайди. “Еlle.ru” нашри фестивалда энг чиройли либоси билан мухлисларнинг ёдида қолган актрисаларни сизга таништиради.\nБриджит Бардо 1954\nКанн кифестивалининг тимсоли унвонига албатта Бриджит Бардо лойиқ. Француз актрисаси илк маротаба 1953 йилда дебют ролини ижро этган. Режиссёр Роже Вадимга турмушга чиққанидан бир йил ўтиб, фестивалга ҳақиқий юлдуз сифатида ташриф буюрган. Актриса танлаган либос уни янада кўркамлаштириб, фестивалнинг ҳақиқий юлдузига айлантирган. Софи Лорен 1955\n1955 йилда Канн кинофестивалида актриса Витторио Де Сиканинг “Неаполь олтини” фильмидаги роли билан қатнашган. Фильм фестивалнинг бирор мукофотига сазовор бўлмаган бўлса-да, гўзал Софи Лореннинг башанг либоси томошабинларнинг эътирофига сазовор бўлди ва ўз асрининг энг замонавий, чиройли либоси бўлиб тарихда қолди.\nЭлизабет Тейлор 1957\n25 ёшли Элизабет Тейлорнинг 1957 йилда Канн кинофестивали қизил йўлакчасидан ўтиши унинг кинематография қироличаси унвонига даъвогарлик қилаётганидан дарак берди. Бўлажак Клеопатра учинчи эри, продюсер Майк Тодд совға қилган қимматбаҳо тожни бошига қадаган ҳолда пайдо бўлди.\nЖейн Биркин 1974\nКаннда фақат оқшом либослари эмас, коктейл кўйлаклар ҳам урфдалигини Жейн Биркин исботлаган. Хонанда, актриса ва Серж Генсбурнинг рафиқаси бўлган Жейн таққан акссесуарлар, сумка сифатида кўтариб олган саватча ҳам омманинг диққат-эътиборини тортган.\nФестивалга ички кийимга ўхшаш либосда келган Мадоннани ўн бешта тансоқчи қўриқлаган. Жан-Поль-Готьенинг жанжалли ижод намунасини кўпчилик ўша пайтда тушунмаган эди. Софи Марсо 1992\nҚизил йўлакчадан қизил кўйлак кийиб ўтишга ҳамма ҳам журъат этолмайди. Елкасига ташлаб олган нўхат нусха қора мато Софи Марсони жозибали Карменга айлантирган. Кейт Мосс1998\nКейт Мосс ва Жонни Депп жуфтлиги уларни кинофестивалнинг энг чиройли жуфтликларидан бирига айлантирди. Пат қадалган қора кўйлак 1998 йилнинг энг замонавий либосларидан бирига айланди. Мосс ўтган йили худди шунга ўхшаш либоснинг Topshop моделини яратди.\nАйшвария Рай 2002\n2002 йилда Айшвария Рай илк маротаба Канн фестивалида иштирок этди. У дебюти учун анъанавий ҳинд сарисини танлаб, адашмади. Сариқ рангли сари ва олтин тақинчоқлар ёрдамида у қизил йўлакчанинг юлдузига айланди. Келаси сафар Айшвария Рай Канн кинофестивалида ҳакамлар ҳайъати вакили сифатида қатнашди.\n2006 йилда хонанда Бейонсе Каннда ўзининг актёрлик иши, “Орзудаги қизлар” фильмидаги роли билан қатнашди. У House of Dereon брендининг йирик гулли, онаси Тина томонидан айнан унга атаб тикилган кўйлагида ташриф буюрган.\nЛинда Евангелиста 2008\nЛинда Евангелистанинг Lanvin брендига тегишли бўлган ялтироқ кўйлаги кинофестивалга ташриф буюрган бошқа юлдузларнинг либосини ортда қолдирди.\nАнжелина Жоли 2009\n2009 йилда Канн кинофестивалида қатнашган Анжелина Жоли Versace брендига тегишли, новвотранг кўйлаги билан black tie оламига бу рангни қайтарди.\nКейт Бланшетт 2010\nКейт Бланшеттнинг қизил йўлакчада ҳар сафар тантанали равишда пайдо бўлиши, модалар оламида катта шов-шувларга сабаб бўлади. 2010 йилдаги Alexander McQueen брендига тегишли либос бу сафар ҳам оқшомнинг энг кўркам либосларидан бири сифатида тан олинди.\nФан Бинбин 2012\nChristopher Bu брендига тегишли кўйлак Фан Бинбинни тирик аёл эмас, балки чинни ҳайкалчага ўхшатиб қўйди. Қўлда нақш солиб тикилган бу кўйлак уни Қадимги Хитой афсоналаридаги ҳурлиқолардан бирига айлантирди. Диана Крюгер 2012\n2012 йилда Диана кинофестиваль ҳакамлар ҳайъатининг аъзоси бўлди. Cristian Dior брендига тегишли бу либосни мода танқидчилари кинофестиваль тарихидаги энг чиройли кўйлаклардан бири деб тан олди.\nБлейк Лайвли 2014\nБлейк Лайвлининг кинофестиваль қизил йўлакчасида пайдо бўлиши fashion қироличаси унвонига эга бўлишига сабаб бўлди. Gucci Premiere нинг оқ-қора либоси, Lorraine Schwartz тақинчоқлари омманинг диққат-эътиборини унга қаратди. Унинг ҳомиладорлигини энг қизиқувчан журналистлар ҳам сезмай қолишди. Блейк буни орадан бир неча ойлар ўтгандан кейин эълон қилди.\n«Универсал» пирог - ҳаммага ҳар доим ёқади!\nЎрта ёш инқирози. Оилангизни асраб қола оласизми? Ҳаётингизни яхшилашнинг 4 калити\nАжинлар нимадан қўрқади? Ёхуд эрта қаримаслик чоралари\n«Денгиз ҳукмдори» - балиқ пиширишни канда қилманг!